text:
CHITSAUKO 2
Unogona ‘Kuswedera Pedyo naMwari’ Zvechokwadi Here?
1, 2. (a) Chii chinganzwika sechisingaiti kuvazhinji, asi Bhaibheri rinotipikira kuti chii? (b) Abrahamu akapiwa ukama hupi hwepedyo, uye nei?
WAIZONZWA sei kudai Musiki wedenga nepasi aizoti nezvako, “Iyi ishamwari yangu”? Kuvazhinji, izvozvo zvinganzwika sezvisingabviri. Pamusoro pazvo, munhuwo zvake angamboita sei ushamwari naJehovha Mwari? Asi, Bhaibheri rinotipikira kuti tinogona kuva pedyo naMwari zvechokwadi.
2 Abrahamu wekare ndomumwe akava pedyo zvakadaro. Jehovha akataura nezvomukuru wekare iyeye achiti “shamwari yangu.” (Isaya 41:8) Hungu, Jehovha aiona Abrahamu seshamwari yake chaiyo. Abrahamu akawana ushamwari hwepedyo ihwohwo nokuti ai“tenda muna Jehovha.” (Jakobho 2:23) Nhasiwo, Jehovha anotsvaka mikana yoku“farira” avo vanomushumira norudo. (Dheuteronomio 10:15) Shoko rake rinokurudzira kuti: “Swederai pedyo naMwari, uye achaswedera pedyo nemi.” (Jakobho 4:8) Mashoko aya anotikoka uye anotipa chivimbiso.
3. Jehovha anotikoka kuti tiite chii, uye chipikirwa chei chakabatanidzwa ipapo?
3 Jehovha anotikoka kuti tiswedere pedyo naye. Akagadzirira uye anoda kutigamuchira kuti tive shamwari dzake. Panguva imwe chete, anopikira kuti kana tikaswedera pedyo naye, naiye achadarowo. Achaswedera pedyo nesu. Nokudaro tingawana chimwe chinhu chinokosha zvechokwadi—‘ushamwari hwapedyo naJehovha.’ * (Pisarema 25:14, NW) ‘Ushamwari hwapedyo’ hunobudisa pfungwa yokutaurirana zvakavanzika neshamwari inokosha.
4. Ungarondedzera sei shamwari yepedyo, uye Jehovha anoratidza kuti ishamwari yakadaro munzirai kune vanoswedera pedyo naye?
4 Une shamwari yepedyo yaunogona kuudza zvakavanzika here? Shamwari yakadaro munhu ane hanya newe. Unovimba naye, nokuti akaratidza kuti akavimbika. Mufaro wako unowedzera paunomuudzawo. Kuteerera kwake kwokunzwira urombo kunokurerutsira mutoro unorema wezvinokusuwisa. Kunyange apo kunenge kusina chero mumwe munhu anoratidza seanokunzwisisa, iye anonzwisisa. Saizvozvowo paunoswedera pedyo naMwari, unosvika pakuva neShamwari chaiyo inokukoshesa zvechokwadi, ine hanya newe chaizvo, uye inokunzwisisa zvizere. (Pisarema 103:14; 1 Petro 5:7) Unovimba naye nomwoyo wako wose, nokuti unoziva kuti akavimbika kune vakavimbika kwaari. (Pisarema 18:25) Zvisinei, ropafadzo iyi yokushamwaridzana naMwari tinogona kuiwana nemhaka bedzi yokuti akaita kuti ivepo.
Jehovha Akazarura Nzira
5. Jehovha akaitei chinoita kuti zvibvire kwatiri kuswedera pedyo naye?
5 Tiri toga, isu sevatadzi taisazomboswedera pedyo naMwari. (Pisarema 5:4) “Asi Mwari anoratidza rudo rwake kwatiri pakuti, patakanga tichiri vanhu vanoita zvivi, Kristu akatifira,” akanyora kudaro muapostora Pauro. (VaRoma 5:8) Hungu, Jehovha akaronga kuti Jesu ape “mweya wake kuti uve rudzikinuro mukutsinhana nevakawanda.” (Mateu 20:28) Kutenda kwedu muchibayiro chorudzikinuro ichocho kunoita kuti zvibvire kwatiri kuva pedyo naMwari. Sezvo Mwari “akatanga kutida,” akatipa pokutangira kushamwaridzana naye.—1 Johani 4:19.
6, 7. (a) Tinoziva sei kuti Jehovha haasiri Mwari akavanzika asingagoni kuzivikanwa? (b) Jehovha akazvizivisa munzirai?
6 Jehovha akaita rimwe danho: Akazvizivisa kwatiri. Mukushamwaridzana kwose, kuva pedyo kwacho kunobva pakuziva munhu zvechokwadi, kukoshesa unhu hwake nemaitiro ake. Naizvozvo kudai Jehovha aiva Mwari akavanzika, asingagoni kuzivikanwa, taisazombova pedyo naye. Asi, pane kuzvivanza kwakadaro, anoda kuti timuzive. (Isaya 45:19) Uyezve zvaanozivisa nezvake zvinowanikwa nevanhu vose, kunyange kune avo vedu vangatarisirwa pasi nenyika.—Mateu 11:25.
7 Jehovha akazviratidza sei kwatiri? Zvinhu zvake zvaakasika zvinozivisa zvaari—ukuru hwesimba rake, ukuru hwouchenjeri, kuwanda kworudo rwake. (VaRoma 1:20) Asi kuzvizivisa kwaJehovha hakugumiri pazvinhu zvaakasika. Nokugara ari Mukurukuri Mukuru, akanyora mashoko okumuzivisa iye pachake muShoko rake, Bhaibheri.
Kuona “Kunaka kwaJehovha”
8. Nei zvichigona kutaurwa kuti Bhaibheri pacharo uchapupu hwokutida kwaJehovha?
8 Bhaibheri pacharo uchapupu hwokutida kwaJehovha. MuShoko rake, anozvizivisa nenzira yatinogona kunzwisisa—uchapupu kwete bedzi hwokuti anotida asi hwokuti anoda kuti timuzive uye timude. Zvatinoverenga mubhuku iri rinokosha zvinotigonesa kuona “kunaka kwaJehovha” uye zvinotiswededza pedyo naye. (Pisarema 90:17) Ngatikurukurei dzimwe nzira dzinofadza idzo Jehovha anozvizivisa nadzo muShoko rake.
9. Ndeipi mimwe mienzaniso yemashoko akananga ari muBhaibheri anotaura nezvaMwari?
9 Magwaro ane mashoko akawanda anonyatsotaura nezvaMwari. Ona mimwe mienzaniso. “Jehovha unoda zvakarurama.” (Pisarema 37:28) Mwari “une simba guru guru.” (Jobho 37:23) “Ndine nyasha, . . . ndizvo zvinotaura Jehovha.” (Jeremia 3:12) “Iye une mwoyo wakangwara.” (Jobho 9:4) Ndi“Mwari uzere nyasha nengoni, unononoka kutsamwa, une tsitsi huru nezvokwadi.” (Eksodho 34:6) “Nokuti imi, Ishe, makanaka, munofarira kukanganwira.” (Pisarema 86:5) Uye, sezvinotaurwa muchitsauko chokutanga, pane chinopfuura zvose: “Mwari rudo.” (1 Johani 4:8) Sezvaunofunga pamusoro pezvakaita Mwari zvinofadza kudai, haunzwi uchiswededzwa here kuna Mwari asingaenzaniswi uyu?
Bhaibheri rinotibatsira kuswedera pedyo naJehovha
10, 11. (a) Kutibatsira kuti tinyatsoona zvaari zvakajeka, Jehovha akabatanidza chii muShoko rake? (b) Muenzanisoi womuBhaibheri unotibatsira kuona mupfungwa simba raMwari richishanda?
10 Pamusoro pokutiudza nezvake, Jehovha norudo akabatanidza muShoko rake mienzaniso yakasimba yokuratidza zvaari muchiito. Nhau dzakadaro dzinopa pfungwa mifananidzo yakajeka inotibatsira kuona zvakasiyana-siyana zvaari zvakajeka zvikuru. Izvozvo zvinozotibatsirawo kuswedera pedyo naye. Ona muenzaniso.
11 Kuverenga kuti Mwari “ane simba guru” kwakasiyana chaizvo nokuverenga pamusoro pemanunuriro ayo akaita vaIsraeri kupfuura nomuGungwa Dzvuku ndokutarisira rudzi rwacho murenje kwemakore 40. (Isaya 40:26) Unogona kuona mupfungwa dzako mvura isina kugadzikana ichiparadzana nepakati. Unogona kufungidzira rudzi rwacho—pamwe chete vari 3 000 000—vachifamba mugungwa rakaoma, mvura yakamira kumativi maviri semasvingo akasimba. (Eksodho 14:21; 15:8) Unogona kuona uchapupu hwokutarisira kwaMwari murenje. Mvura yakadzutuka padombo. Zvokudya, zvakaita semhodzi chena zvaioneka pasi. (Eksodho 16:31; Numeri 20:11) Jehovha pano haangoratidzi chete kuti ane simba asi kuti anorishandisa kubatsira vanhu vake. Hazvinyaradzi here kuziva kuti minyengetero yedu inokwira kuna Mwari ane simba uyo ari “utiziro hwedu nesimba redu, . . . mubatsiri ari pedyo pedyo panguva dzokumanikidzwa”?—Pisarema 46:1.
12. Jehovha anotibatsira sei ‘kumuona’ nenzira yatinogona kunzwisisa?
12 Jehovha uyo ari mudzimu, akatoita zvakawanda kutibatsira kuti timuzive. Sezvo tiri vanhu tinongoona zvinooneka nemaziso chete saka hatigoni kuona zviri munyika yomudzimu. Kuti Mwari azvirondedzere kwatiri nenzira yomudzimu kungaita sokuedza kutsanangurira mumwe munhu akaberekwa ari bofu chimiro chako, zvakadai soruvara rwemaziso ako kana kuti mavara ari paganda rako. Pane kudaro Jehovha anotibatsira ‘kumuona’ nenzira yatinogona kunzwisisa. Dzimwe nguva anoshandisa mifananidzo, achizvifananidza nezvinhu zvatinoziva. Anotozvirondedzera seane nhengo dzomuviri sevanhu. *
13. Isaya 40:11 inoonesa mufananidzoi mupfungwa, uye unoita kuti unzwe sei?
13 Ona nzira iyo Jehovha anorondedzerwa nayo pana Isaya 40:11 panoti: “Uchafudza boka rake somufudzi, uchaunganidza makwayana ake mumaoko ake, nokuatakura pachifuva chake.” Jehovha pano anofananidzwa nomufudzi anotakura makwayana “mumaoko ake.” Izvi zvinoratidza kukwanisa kwaMwari kudzivirira nokutsigira vanhu vake, kunyange avo vasina dziviriro. Tinogona kunzwa takachengeteka mumaoko ake akasimba, nokuti kana takavimbika kwaari, haazombotisiyi. (VaRoma 8:38, 39) Mufudzi Mukuru anotakura makwayana “pachifuva chake”—shoko rinoreva mipendero yokumusoro kwenguo, umo mufudzi pane dzimwe nguva aitakurira gwayana rinenge raberekwa. Nokudaro tine chokwadi chokuti Jehovha anotikoshesa uye anotitarisira nenzira yorudo. Takangoberekwa takadaro kuti tinoda kuva pedyo naye.
“Munhu Uyo Mwanakomana Anenge Ada Kuzarurira”
14. Nei zvichigona kutaurwa kuti Jehovha anobudisa zvaari zvose nokuna Jesu?
14 MuShoko rake, Jehovha anozviratidza zvizere nokuMwanakomana wake anodiwa, Jesu. Hapana aigona kuratidza mafungiro aMwari nemanzwiro ake zviri pedyo kudaro kana kuti kutsanangura nezvake zvakajeka kupfuura zvakaitwa naJesu. Pamusoro pazvo, Mwanakomana wedangwe iyeye aivapo naBaba vake zvimwe zvisikwa zvomudzimu nezvimwe zvinhu zvose zvinooneka zvisati zvasikwa. (VaKorose 1:15) Jesu akanga ari pedyo zvikuru naJehovha. Ndosaka aigona kuti: “Kuti Mwanakomana ndiani hapana anoziva kunze kwaBaba; uye kuti Baba ndiani, hapana anoziva kunze kwoMwanakomana, uye munhu uyo Mwanakomana anenge ada kuzarurira.” (Ruka 10:22) Paakanga ari pasi pano, Jesu akaratidza zvakaita Baba vake munzira mbiri dzinokosha.
15, 16. Jesu akaratidza zvakaita Baba vake munzirai mbiri?
15 Kutanga, dzidziso dzaJesu dzinotibatsira kuziva Baba vake. Jesu akarondedzera Jehovha nenzira inosvika pamwoyo yedu. Somuenzaniso, pakurondedzera Mwari ane tsitsi anogamuchira vatadzi vanopfidza, Jesu akafananidza Jehovha nababa vanokanganwira avo vanorwadziwa mwoyo zvikuru nokuona mwanakomana wavo anopambadza achidzoka zvokuti vanomhanya vonowira pamutsipa womwanakomana wavo nokumutsvoda zvinyoronyoro. (Ruka 15:11-24) Jesu akataurawo nezvaJehovha saMwari ano“kweva” vanhu vane mwoyo yakarurama nokuti anoda mumwe nomumwe wavo. (Johani 6:44) Anoziva kunyange apo shiri duku inowira pasi. “Musatya,” Jesu akatsanangura, “munokosha kupfuura shiri duku dzakawanda.” (Mateu 10:29, 31) Izvi zvinoita kuti tingonzwa tichikweverwa pedyo naMwari akadaro ane hanya.
16 Chechipiri, muenzaniso waJesu unoratidza zvakaita Jehovha. Jesu akanyatsoratidza zvakaita Baba vake zvokuti aigona kuti: “Aona ini aonawo Baba.” (Johani 14:9) Nokudaro, patinoverenga muEvhangeri pamusoro paJesu—manzwire aakaratidza uye mabatiro ayo akaita nevamwe—tiri kuita setiri kuona mufananidzo mupenyu waBaba vake. Jehovha aisagona kutipa mufananidzo wakajeka kupfuura ipapo wezvaari. Nei?
17. Ipa muenzaniso wezvakaitwa naJehovha kutibatsira kunzwisisa zvaari.
17 Kungopa somuenzaniso: Fungidzira uchiedza kutsanangura kuti mutsa chii. Ungautsanangura nemashoko. Asi ukaratidza mumwe munhu ari kutoita mutsa wobva wati, “Uyo ndiwo muenzaniso womutsa,” shoko rokuti “mutsa” rinowedzera kujeka zvarinoreva uye rinova nyore kunzwisisa. Jehovha akaita izvi kutibatsira kunzwisisa zvaakaita. Pamwe nokuzvirondedzera nemashoko, akapawo muenzaniso mupenyu woMwanakomana wake. Muna Jesu, unhu hwaMwari hunoonekwa huchishanda. Kuburikidza nenhoroondo dzeEvhangeri dzinorondedzera Jesu, Jehovha chaizvo ari kuti, “Izvi ndizvo zvandiri.” Bhuku rakafuridzirwa rinorondedzera sei Jesu paakanga ari pasi pano?
18. Jesu akaratidza sei simba, ruramisiro nouchenjeri?
18 Zvinhu zvina zvikuru paunhu hwaMwari zvakabudiswa zvakanaka kwazvo muna Jesu. Aiva nesimba pazvirwere, nzara, kunyange rufu. Asi, kusiyana nevanhu vane udyire vanoshandisa simba ravo zvisina kufanira, haana kumboshandisa simba rokuita zvishamiso nokuda kwake pachake kana kuti kukuvadza vamwe. (Mateu 4:2-4) Aida ruramisiro. Mwoyo wake wakazadzwa nehasha dzakarurama paakaona vatengesi vaibiridzira vanhu. (Mateu 21:12, 13) Aibata varombo nevakanga vakadzvinyirirwa nokusasarura, achibatsira vakadaro ku“wana zororo” remweya yavo. (Mateu 11:4, 5, 28-30) Pakanga pane uchenjeri husingaenzaniswi mukudzidzisa kwaJesu, uyo ai“pfuura Soromoni.” (Mateu 12:42) Asi Jesu haana kumboshandisa uchenjeri hwake nokushamisira. Mashoko ake aisvika pamwoyo yevanhuwo zvawo, nokuti dzidziso dzake dzakanga dzakajeka, dziri nyore uye dzichishanda.
19, 20. (a) Jesu akanga ari muenzaniso mukuru worudo sei? (b) Sezvatinoverenga nokufungisisa muenzaniso waJesu, tinofanira kuramba tichiyeukei?
19 Jesu akanga ari muenzaniso mukuru worudo. Muushumiri hwake hwose, akaratidza rudo nemarudzi arwo akawanda, kusanganisira tsitsi nokunzwira vamwe. Aisagona kungoona vamwe vachitambura asinganzwi tsitsi. Kunzwira tsitsi ikoko kwaigara kuchimuita kuti aite chimwe chinhu. (Mateu 14:14) Kunyange zvazvo akaporesa vairwara nokupa vaiva nenzara zvokudya, Jesu akaratidza tsitsi neimwe nzira inokosha kupfuura ipapo. Akabatsira vamwe kuziva, kubvuma uye kuda chokwadi pamusoro poUmambo hwaMwari, uhwo huchaunza zvikomborero zvisingagumi kuvanhu. (Mako 6:34; Ruka 4:43) Pamusoro pazvo, Jesu akaratidza rudo rwokuzvibayira nokupa mweya wake nokuda kwevamwe achida.—Johani 15:13.
20 Zvingashamisa here kuti vanhu vemazera ose nemarudzi ose oupenyu vakanzwa vachikweverwa pedyo nomurume uyu wetsiye nyoro nomwoyo chena? (Mako 10:13-16) Zvisinei, sezvatinoverenga nokufungisisa pamusoro pomuenzaniso mupenyu waJesu, ngatirambe tichiyeuka kuti muMwanakomana uyu tiri kuona mufananidzo wakajeka waBaba vake.—VaHebheru 1:3.
Chinotibatsira Kudzidza
21, 22. Chii chinobatanidzwa pakutsvaka Jehovha, uye bhuku rino rinei chingatibatsira pakuita izvi?
21 Nokuzviratidza zvakajeka kudaro muShoko rake, Jehovha anosiya pasina mubvunzo kuti anoda kuti tive pedyo naye. Panguva iyoyowo, haatimanikidzi kuti titsvake ukama hunotenderwa naye. Zviri kwatiri kutsvaka Jehovha “achawanikwa.” (Isaya 55:6) Kutsvaka Jehovha kunosanganisira kusvika pakuziva unhu nenzira dzake sezvinoratidzwa muBhaibheri. Bhuku rino rauri kuverenga izvozvi rakagadzirirwa kukubatsira kuita izvi.
22 Uchaona kuti bhuku rino rakakamurwa kuita zvikamu zvinoenderana nezvinhu zvina zvikuru zviri muunhu hwaJehovha: simba, ruramisiro, uchenjeri, uye rudo. Chikamu chimwe nechimwe chinotanga nokutaura muchidimbu pamusoro pechimwe chezvaari. Zvitsauko zvishomanana zvinotevera zvinotaura pamusoro pokuti Jehovha anoratidza sei zvaari izvozvo munzira dzakasiyana-siyana. Chikamu chimwe nechimwe chinewo chitsauko chinoratidza kuti Jesu akaratidza sei muenzaniso wounhu hwacho, uye chimwe chitsauko chinoongorora kuti tingazviita sei muupenyu hwedu.
23, 24. (a) Tsanangura chimwe chikamu chinokosha chinoti “Mibvunzo Yokufungisisa.” (b) Kufungisisa kunotibatsira sei kuramba tichiswedera pedyo naMwari?
23 Kutanga nechitsauko chino, pane chikamu chinokosha chine musoro unoti “Mibvunzo Yokufungisisa.” Somuenzaniso, tarira bhokisi riri papeji 24. Magwaro nemibvunzo yacho hazvina kuitirwa kudzokorora chitsauko chacho. Asi, chinangwa chazvo ndechokukubatsira kufungisisa zvimwe zvinokosha pamusoro penyaya yacho. Ungashandisa sei chikamu ichi zvinobudirira? Tarisa rugwaro rumwe norumwe ruripo woverenga ndima dzacho nokungwarira. Kana zvadaro wotarira mubvunzo unotevedzana norugwaro rumwe norumwe. Fungisisa mhinduro dzacho. Unogona kutsvakurudza mamwe mashoko. Zvibvunze mimwe mibvunzo yokuwedzera: ‘Mashoko aya anondiudzei nezvaJehovha? Izvi zvinoshanda sei muupenyu hwangu? Ndingazvishandisa sei kubatsira vamwe?’
24 Kufungisisa kwakadaro kunogona kutibatsira kuramba tichiswedera pedyo naJehovha. Nei? Bhaibheri rinobatanidza kufungisisa nomwoyo. (Pisarema 19:14) Patinofungisisa nokuonga pamusoro pezvatinodzidza nezvaMwari, mashoko acho anopinda mumwoyo wedu wokufananidzira, umo anochinja mafungiro edu, anoita kuti tinzwe neimwe nzira, uye pakupedzisira anoita kuti tiite chimwe chinhu. Kuda kwedu Mwari kunokura, uye rudo irworwo runozoita kuti tide kumufadza seShamwari yedu yepamwoyo. (1 Johani 5:3) Kuti tisvike pakuva noukama hwakadaro, tinofanira kusvika pakuziva unhu hwaJe hovha nenzira dzake. Zvisinei, kutanga, ngatikurukurei zvakaita Mwari zvinotiita kuti tiswedere pedyo naye—utsvene hwake.
^ ndima 3 Sezvineiwo, shoko rechiHebheru rinoshandurwa kuti ‘ushamwari hwapedyo’ rinoshandiswa pana Amosi 3:7, iyo inoti Changamire Ishe Jehovha anozivisa “zvakavanzika” zvake kuvashumiri vake, achiita kuti vazive pachine nguva zvinangwa zvake zvaachaita.
^ ndima 12 Somuenzaniso, Bhaibheri rinotaura nezvechiso chaMwari, maziso, nzeve, mhino, muromo, maoko, netsoka. (Pisarema 18:15; 27:8; 44:3; Isaya 60:13; Mateu 4:4; 1 Petro 3:12) Mashoko okufananidzira akadaro haafaniri kungotorwa sezvaari, kungofananawo neanotaura nezvaJehovha se“dombo” kana kuti “nhoo.”—Dheuteronomio 32:4; Pisarema 84:11.
Inzwa zvimwe
Jehovha Ane Hanya Newe Zvechokwadi Here?
Zvakakuomera here kubvuma kuti Mwari ane hanya newe pachako? Mashoko aJesu ari pana Johani 6:44 ane uchapupu hunoratidza kuti Mwari ane hanya nemunhu mumwe nomumwe.


c: text/html

text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
2 Zvino mugore rechipiri roumambo hwaNebhukadhinezari, Nebhukadhinezari akarota hope;+ uye akanetseka kwazvo,+ zvokuti akatadza kurara.
2 Naizvozvo mambo akati vapristi vose vaiita zvemashiripiti+ nen’anga nevaroyi nevaKadheya vashevedzwe kuti vaudze mambo hope dzake.+ Vakapinda, vakamira pamberi pamambo.
3 Mambo akabva ati kwavari: “Pane hope dzandarota, uye ndiri kunetseka kwazvo kuti ndizive hope dzacho.”
4 VaKadheya vacho vakabva vataura namambo nomutauro wechiAramaiki,+ vachiti: “Haiwa mambo, raramai nokusingagumi.+ Udzai vashandi venyu hope dzacho, uye tichadzidudzira.”+
5 Mambo akapindura vaKadheya vacho, achiti: “Ndini ndiri kutema shoko racho: Kana mukasandizivisa hope dzacho, nokududzirwa kwadzo, muchagurwa-gurwa,+ uye dzimba dzenyu dzichaitwa zvimbudzi zvevanhu vose.+
6 Asi kana mukataura hope dzacho nokududzirwa kwadzo, ndichakupai zvipo nechipiwa nokukudzwa kukuru.+ Naizvozvo ndiudzei hope dzacho nokududzirwa kwadzo.”
7 Ivo vakapindura kechipiri vachiti: “Mambo ngaaudze vashandi vake hope dzacho, uye tichadzidudzira.”
8 Mambo akapindura, achiti: “Chokwadi, ndinoziva kuti muri kutsvaka kuwana nguva yakawanda, zvamaona kuti ndini ndiri kutema shoko racho.
9 Nokuti kana mukasandizivisa hope dzacho, muchawana mutongo+ uyu mumwe chete. Asi imi mabvumirana kutaura shoko renhema uye risina kururama pamberi pangu,+ kusvikira nguva yachinja. Naizvozvo ndiudzei hope dzacho, uye ndichaziva kuti munogona kudzidudzira.”
10 VaKadheya vacho vakapindura vari pamberi pamambo, vachiti: “Hakuna munhu panyika ino yakaoma anokwanisa kuudza mambo chinhu ichi, nokuti hakuna mambo mukuru kana gavhuna akambokumbira chinhu chakadai chero kumupristi upi zvake anoita zvemashiripiti kana n’anga kana muKadheya.
11 Asi chinhu chiri kukumbirwa namambo chakaoma, uye hakuna munhu anogona kuchiudza mambo kunze kwavanamwari,+ vasingambogari nevanhu.”+
12 Mambo akatsamwa, akashatirwa kwazvo nokuda kweizvi,+ akataura kuti varume vose vakachenjera veBhabhironi vaparadzwe.+
13 Murayiro wacho wakabuda, uye varume vakachenjera vakanga vava kuda kuurayiwa; uye vakatsvaka Dhanieri neshamwari dzake, kuti vaurayiwewo.
14 Panguva iyoyo Dhanieri akataura nenjere nokungwara+ naArioki, mukuru wevarindi vamambo akanga abuda kuti auraye varume vakachenjera veBhabhironi.
15 Akapindura akati kuna Arioki mukuru wamambo: “Mambo apirei murayiro wakaoma zvakadai?” Arioki akabva azivisa Dhanieri nyaya yacho.+
16 Naizvozvo Dhanieri akapinda, akakumbira mambo kuti amupe nguva yokuudza mambo kududzirwa kwacho.+
17 Pashure paizvozvo Dhanieri akaenda kumba kwake; uye akazivisa shamwari dzake Hananiya, Mishaeri naAzariya nyaya yacho,
18 kuti naivowo vakumbire kunzwirwa ngoni+ naMwari wokudenga+ pamusoro pechinhu ichi chakavanzika,+ kuti varege kuparadza Dhanieri neshamwari dzake nevamwe varume vose vakachenjera veBhabhironi.+
19 Dhanieri akabva aratidzwa+ chakavanzika chacho pane zvaakaratidzwa usiku. Naizvozvo Dhanieri akarumbidza+ Mwari wokudenga.
20 Dhanieri akapindura, akati: “Zita raMwari ngarirumbidzwe+ narini kusvikira narini, nokuti uchenjeri nesimba ndezvake.+
21 Anochinja nguva nemwaka,+ achibvisa madzimambo nokugadza madzimambo,+ achipa uchenjeri kune vakachenjera nezivo kune vaya vanoziva ungwaru.+
22 Anozivisa zvinhu zvakadzama nezvinhu zvakavanzwa,+ anoziva zviri murima;+ uye chiedza+ chinogara naye.
23 Haiwa Mwari wemadzitateguru angu, ndinokurumbidzai nokukuongai,+ nokuti makandipa uchenjeri+ nesimba. Zvino mandizivisa zvatakakumbira kwamuri, nokuti matizivisa nyaya yamambo.”+
24 Nokuda kweizvi Dhanieri akapinda maiva naArioki,+ akanga agadzwa namambo kuti aparadze varume vakachenjera veBhabhironi.+ Akapinda, akati kwaari: “Regai kuparadza varume vakachenjera veBhabhironi chero vapi zvavo. Ndiendesei pamberi pamambo,+ kuti ndiudze mambo kududzirwa kwacho.”
25 Arioki akabva akurumidza kuenda naDhanieri pamberi pamambo, akati kwaari: “Ndawana mumwe murume wenhapwa+ dzaJudha anogona kuzivisa mambo kududzirwa kwacho.”
26 Mambo akapindura, akati kuna Dhanieri, ainzi Bheteshazari:+ “Unonyatsokwanisa kundizivisa hope dzandakarota, nokududzirwa kwadzo here?”+
27 Dhanieri akapindura ari pamberi pamambo, akati: “Varume vakachenjera, n’anga, vapristi vanoita zvemashiripiti nevazivi venyeredzi havakwanisi kuudza mambo chinhu chakavanzika chaari kubvunza.+
28 Asi kuna Mwari ari kumatenga, Muzivisi wezvinhu zvakavanzika,+ uye aita kuti Mambo Nebhukadhinezari azive zvichazoitika mumazuva okupedzisira.+ Hope dzenyu nezvamakaratidzwa mumusoro menyu muri pamubhedha wenyu ndeizvi:
29 “Haiwa imi mambo, pfungwa dzenyu dzakauya muri pamubhedha+ wenyu pamusoro pezvichazoitika pashure peizvi, uye Iye Muzivisi wezvinhu zvakavanzika aita kuti muzive zvichazoitika.+
30 Ini handina kuziviswa chinhu ichi chakavanzika nokuda kwouchenjeri chero hupi zvahwo huri mandiri kupfuura vamwe vapenyu vapi nevapi,+ asi kungoti mambo aziviswe kududzirwa kwacho uye kuti muzive pfungwa dzomwoyo wenyu.+
31 “Haiwa mambo, imi makanga makatarira, uye tarira! paiva nechifananidzo chikuru. Chifananidzo ichocho, chakanga chakakura uye chaipenya kwazvo, chakanga chakamira pamberi penyu, uye chaityisa kutarira.
32 Musoro wechifananidzo ichocho waiva wendarama yakanaka,+ chipfuva chacho nemaoko zvaiva zvesirivha,+ dumbu racho nezvidya zvacho zvaiva zvemhangura,+
33 makumbo acho aiva esimbi,+ tsoka dzacho dzaiti pamwe isimbi uye pamwe pacho ivhu rakaumbwa.+
34 Makaramba makatarira kusvikira dombo racherwa kwete nemaoko,+ rikarova chifananidzo chacho kutsoka dzacho dzesimbi nevhu rakaumbwa, rikadziparadza.+
35 Panguva iyoyo simbi yacho, ivhu rakaumbwa, mhangura, sirivha nendarama, zvose pamwe chete, zvakakuyiwa zvikava sehundi yepaburiro rezhizha,+ mhepo ikazvitakura zvokuti hazvina kuzombowanikazve.+ Asi dombo rakarova chifananidzo chacho, rakava gomo guru, rikazadza nyika yose.+
36 “Idzi ndidzo hope dzacho, uye tichataura kududzirwa kwadzo pamberi pamambo.+
37 Haiwa mambo, imi mambo wemadzimambo, imi makapiwa umambo,+ simba nemasimba nokukudzwa naMwari wokudenga,
38 imi mune ruoko rwaakapa+ nzvimbo dzose dzinogarwa nevanakomana vevanhu, mhuka dzomusango nezvisikwa zvine mapapiro zvokumatenga, imi waakaita mutongi wazvo zvose, imi ndimi musoro wendarama.+
39 “Pashure penyu kuchamuka humwe umambo+ hwakaderera kwamuri;+ uye humwe umambo hwechitatu, hwemhangura, huchatonga nyika yose.+
40 “Asi umambo hwechina,+ huchava hwakasimba sesimbi.+ Simbi zvainoputsa nokupwanya zvinhu zvose, saizvozvowo, ihwo huchapwanya hwoparadza hwose uhwu sezvinoita simbi inoparadza.+
41 “Zvamakaona tsoka nezvigunwe zvaiti pamwe ivhu romuumbi rakaumbwa uye pamwe pacho isimbi,+ umambo hwacho huchava hwakakamukana,+ asi kuoma kwesimbi kuchava mahuri, sezvamakaona simbi yakasangana nevhu nyoro.+
42 Zvigunwe zvetsoka zvazvaiti pamwe ndezvesimbi uye pamwe pacho ndezveivhu rakaumbwa, umambo hwacho huchati pamwe hwakasimba uye pamwe pacho hunoputsika nyore.
43 Zvamakaona simbi yakasangana nevhu nyoro, huchavhengana nevanakomana vevanhu; asi hahuzonamatirani, sezvinoita simbi isingabatani nevhu rakaumbwa.
44 “Zvino mumazuva emadzimambo iwayo,+ Mwari wokudenga+ achamutsa umambo+ husingazomboparadzwi.+ Umambo hwacho hahuzopfuudzwi kune vamwe vanhu.+ Huchapwanya, hwogumisa umambo hwose uhwu,+ uye ihwo huchamira nokusingagumi;+
45 sokuona kwamakaita dombo richicherwa richibviswa mugomo kwete nemaoko,+ uye kuti rakakuya simbi, mhangura, ivhu rakaumbwa, sirivha nendarama.+ Mwari Mukuru+ aita kuti mambo azive zvichazoitika pashure paizvozvi.+ Hope dzacho ndedzechokwadi, uye kududzirwa kwadzo kwakavimbika.”+
46 Panguva iyoyo Mambo Nebhukadhinezari akawira pasi chiso chake chakatarira pasi, akaremekedza Dhanieri, akarayira kuti apiwe chipo nerusenzi.+
47 Mambo akapindura Dhanieri, akati: “Chokwadi Mwari wenyu ndiMwari wavanamwari+ naIshe wemadzimambo+ noMuzivisi wezvinhu zvakavanzika, nokuti wakwanisa kuzivisa chinhu ichi chakavanzika.”+
48 Naizvozvo mambo akagadza Dhanieri kuti ave munhu mukuru,+ uye akamupa zvipo zvikuru zvakawanda, akaita kuti ave mutongi wedunhu rose reBhabhironi+ uye mutariri mukuru wevarume vose vakachenjera veBhabhironi.
49 Dhanieri akakumbirawo mambo, iye akagadza Shadreki, Misheki naAbhedhinego+ kuti vatarisire dunhu reBhabhironi, asi Dhanieri aiva mumuzinda+ wamambo.
Tumirawo vamwe
Tumirawo vamwe
Dhanieri 2
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=27&Chapter=2&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D27%26Chapter%3D2%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg

robotstxt: allowed

filter: keep


text:
CHITSAUKO 2
Ungaramba Sei Uine Hana Yakanaka?
“Ivai nehana yakanaka.”—1 PETRO 3:16.
1, 2. Nei kambasi iri mudziyo unokosha, uye yakafanana papi nehana?
MUTYAIRI wengarava ari kucheka nepakati pemasaisai enyanza yakangoita zienda nakuenda; munhu ari kuchakaira ari oga musango raasingazivi riri kure nokunogara vanhu; mutyairi wendege ari kuibhururutsa nepamusoro pemakore akazadza denga rose. Unoziva here kuti vose vari vatatu vari kushandisa chii? Mumwe nomumwe wavo anofanira kuva nekambasi kana kuti mumwe mudziyo wemazuva ano, kana asina, angava aigochera pautsi.
2 Kambasi mudziyo usina kuoma kunzwisisa, kazhinji kacho wakaita raundi uine katsono kanogara kakanongedza kuchamhembe. Kana kambasi ichishanda zvakanaka uye ichishandiswa pamwe chete nemepu, inogona kuponesa upenyu. Inogona kufananidzwa nechimwe chipo chinokosha chatakapiwa naJehovha chinonzi hana. (Jakobho 1:17) Dai tisina hana, taizorasika zvokushaya tariro. Tikaishandisa zvakanaka, inogona kutibatsira kuwana nzira yedu muupenyu uye kuramba tiri mairi. Saka ngatikurukurei kuti chii chinonzi hana uye kuti inoshanda sei. Tozokurukura kuti: (1) Tingadzidzisa sei hana dzedu? (2) nei tichifanira kufunga nezvehana dzevamwe? uye (3) kugara tiine hana yakanaka kunotibatsira sei?
CHINONZI HANA UYE MASHANDIRO AYO
3. Shoko rokuti “hana” rinorevei muchiGiriki, uye rinotaura nezvechii chinoitwa nevanhu?
3 MuBhaibheri, shoko rechiGiriki rakashandurwa kuri “hana” rinoreva kuti “kuziva nechomumwoyo, kana kuti kuzviziva pachako.” Isu takasiyana nezvimwe zvisikwa zvose zvepano pasi pakuti Mwari akatiita kuti tizive zvatiri. Tinoita sokunge tinocheuka shure, tozviongorora toona toga kuti takarurama here kana kuti kwete. Hana yedu inoita sechapupu kana kuti mutongi ari matiri, ichiongorora zvatinoita, mafungiro edu, uye zvatinosarudza. Ingatitungamirira kuti tiite zvakanaka kana kuti kutinyevera kuti tisaita zvakaipa. Inogona kuzotinyaradza kana taita zvakanaka kana kuti ingatitambudza chaizvo kana taita zvakaipa.
4, 5. (a) Tinoziva sei kuti Adhamu naEvha vaiva nehana, uye chii chakaitika pavasina kuteerera Mwari? (b) Mienzaniso ipi yevarume vakatendeka vakararama chiKristu chisati chavapo inoratidza kushanda kunoita hana?
4 Ruzivo urwu rwakagara ruri muvanhu kubvira pakutanga chaipo. Adhamu naEvha vakaratidza kuti vaiva nehana. Izvozvo zvinooneka pakunyara kwavakaita vatadza. (Genesisi 3:7, 8) Chinosuwisa ndechokuti panguva iyoyo kurova kwehana dzavo kwakanga kusisabatsiri. Vakanga vatadzira Mwari nemaune. Saka vakasarudza vega kuva vapanduki uye mhandu dzaJehovha Mwari. Sezvo izvi vakazviita vari vanhu vakakwana vachitoziva havo zvavaiita, zvakanga zvisisaiti kuti vadzoke kuna Mwari.
5 Kune vanhu vakawanda vane chivi vakateerera hana dzavo, kusiyana naAdhamu naEvha. Somuenzaniso, murume akanga akatendeka, Jobho akati: “Ndakabatisisa kururama kwangu, uye handizokuregedzi; mwoyo wangu hauzondishori pamazuva angu ose.” * (Jobho 27:6) Zvechokwadi Jobho murume aiteerera hana yake. Saka aigona kuti hana yake haina kumushora, kana kuti kumutambudza nenyadzi kana kuti kumupa mhosva. Ona kusiyana kwakaita Jobho naDhavhidhi. Paasina kuremekedza Sauro, mambo waJehovha akazodzwa, “hana yaDhavhidhi yakaramba ichimutongesa.” (1 Samueri 24:5) Kutambudzwa nehana ikoko chokwadi kwakabatsira Dhavhidhi, kukamudzidzisa kuti asazvipamhidza.
6. Chii chinoratidza kuti hana chipo chakapiwa vanhu vose?
6 Vashumiri vaJehovha ndivo chete vane chipo ichi chehana here? Funga nezvemashoko akafemerwa omuapostora Pauro anoti: “Vanhu vemamwe marudzi vasina mutemo pavanoita zvinhu zvomutemo maererano nemasikirwo avakaitwa, vanhu ava, kunyange vasina mutemo, ivo mutemo pachavo. Ivo ndivo vanoratidza kuti zvinhu zvine chokuita nomutemo zvakanyorwa mumwoyo mavo, hana yavo painenge ichipupurirana navo uye, pane zvavanofunga, vari kupiwa mhosva kana kuti kunyange kupembedzwa.” (VaRoma 2:14, 15) Kunyange vaya vasingatombozivi mitemo yaJehovha, dzimwe nguva hana yavo ingaita kuti vaite zvinhu zvinoenderana nomutemo waMwari.
7. Nei pane dzimwe nguva hana yedu ingatiudza zvisiri izvo?
7 Zvisinei, dzimwe nguva hana inogona kutiudza zvisiri izvo. Nei? Kana kambasi ikaiswa pedyo nechinhu chesimbi, inogona kunongedza kumwe kusiri kuchamhembe. Uye ikashandiswa pamwe chete nemepu isina kururama, ingasatombobatsira. Kana hana yedu ichitungamirirwa nezvido zvakaipa zvemwoyo yedu, inogona kutiudza zvinhu zvisiri izvo. Uye kana isingatungamirirwi neShoko raMwari, tingakundikana kusiyanisa chakanaka nechakaipa muzvinhu zvakawanda zvinokosha. Saka, kuti hana yedu ishande zvakanaka, tinoda kutungamirirwa nomudzimu mutsvene waJehovha. Pauro akanyora kuti: ‘Hana yangu inopupurirana neni mumudzimu mutsvene.’ (VaRoma 9:1) Zvisinei, tingava sei nechokwadi chokuti hana yedu iri kupupurirana nomudzimu mutsvene waJehovha? Inotoda kudzidziswa.
KUDZIDZISWA KUNGAITWA HANA
8. (a) Mwoyo unogona sei kukanganisa hana, uye chii chatinofanira kutanga tafunga patinosarudza zvokuita? (b) Nei kumuKristu nyaya yehana isingapereri pakuti ari kunzwa isingamupi mhosva? (Ona mashoko omuzasi.)
8 Unosarudza sei zvokuita uchitungamirirwa nehana? Zvinoita sokuti vamwe vanoongorora zvavanofunga nezvinoda mwoyo yavo, vobva vasarudza kuita izvozvo. Vangabva vati, “Hazvisi kunetsa hana yangu.” Zvinodiwa nomwoyo zvinogona kuva nesimba zvikuru zvokuti hana ingatovhiringidzwa. Bhaibheri rinoti: “Mwoyo unonyengera kupfuura zvinhu zvose uye wakaipa kwazvo. Ndiani angauziva?” (Jeremiya 17:9) Saka zvinodiwa nomwoyo wedu hazvifaniri kuva izvo zvinokosha. Asi tinoda kutanga tafunga kuti zvinofadza Jehovha Mwari ndezvipi. *
9. Kutya Mwari kuita sei, uye kunobatsira sei hana yedu?
9 Kana tikasarudza kuita chinhu tichitungamirirwa nehana yakadzidziswa zvechokwadi, zvicharatidza kuti hatingoiti zvido zvedu asi kuti tinotya Mwari. Funga nezvomumwe muenzaniso. Gavhuna akanga akatendeka Nehemiya, aiva nekodzero yokubhadharisa vanhu vaiva muJerusarema dzimwe mari nemitero. Asi haana kudaro. Nei? Aivenga nyaya yokuzogumbura Jehovha nemhosva yokudzvinyirira vanhu vake. Akati: “Handina kuita izvozvo nokuti ndaitya Mwari.” (Nehemiya 5:15) Kutya Mwari kwechokwadi, kunoreva kutya kugumbura Baba vedu vokudenga. Kutya kwokuremekedza kwakadaro kunokosha uye kuchaita kuti titsvake zvinotaura Shoko raMwari patinenge tichisarudza zvokuita.
10, 11. Ndezvipi zvinotaurwa neBhaibheri zvokufunga nezvazvo panyaya yokunwa hwahwa, uye tingatungamirirwa sei naMwari pakuzvishandisa?
10 Somuenzaniso funga nezvenyaya yokunwa hwahwa. Nyaya inowanzotarisana nevakawanda vedu kana takaungana nevamwe ndeyokuti, Ndonwa here kana kuti ndorega? Chokutanga tinofanira kuzvidzidzisa. Bhaibheri rinoti chii nezvenyaya yacho? Bhaibheri harirambidzi kunwa zvine mwero. Rinorumbidza Jehovha nokutipa kwaakaita chipo chewaini. (Pisarema 104:14, 15) Zvisinei, Bhaibheri rinoshora kunwisa uye mitambo yemafaro akanyanyisa. (Ruka 21:34; VaRoma 13:13) Uyezve, rinoti udhakwa chimwe chezvivi zvakaipa zvakadai soufeve noupombwe. *—1 VaKorinde 6:9, 10.
11 Hana yomuKristu inodzidziswa uye inoitwa kuti ishande nemitemo yakafanana naiyoyi. Saka kana tatarisana nenyaya yokuti tonwa here patinenge takaungana nevamwe, tinofanira kuzvibvunza mibvunzo yakadai seiyi: ‘Kuungana kwacho kuri kurongwa ndokwerudzii? Vanhu vangapedzisira vasisadzoreki uye vava kufarisa here? Ko panyaya yehwahwa ndinowanzoita sei? Ndinotambudzika here ndikahushaya, zvokuti ndinoita sendiri kutorwara kana ndisina kunwa? Ndinogona kuzoziva pokugumira here?’ Sezvatinofungisisa zvinotaurwa neBhaibheri tichizvibvunza mibvunzo yakadai, zvakanaka kuti tinyengetere tichikumbira Jehovha kuti atitungamirire. (Verenga Pisarema 139:23, 24.) Kana tichiita izvi tinenge tichikumbira kuti Jehovha atitungamirire nomudzimu wake mutsvene. Tinenge tichitodzidzisa hana yedu kuti ienderane nemitemo yaMwari. Zvisinei, pane chimwe chinhu chatinofanira kufungisisa nezvacho patinosarudza zvokuita.
NEI TICHIFANIRA KUFUNGA NEZVEHANA DZEVAMWE?
12, 13. Zvii zvinoita kuti hana dzevaKristu dzisiyane-siyane, uye kunzwisisa izvozvo kuchatibatsira sei?
12 Dzimwe nguva ungashamiswa nokusiyana-siyana kwakaita hana dzevaKristu. Mumwe anogona kuona imwe tsika seyakaipa; mumwewo achiiona ichinakidza zvokuti anoshaya kuti chii chinoshoreka pairi. Somuenzaniso, kana pari panyaya yokunwa nevamwe, mumwe anonakidzwa nokuungana neshamwari vachinwira-nwira vachitandara zvavo manheru; mumwe zvinotomukanganisa. Nei paine misiyano yakadaro, uye inofanira kutibatsira sei pakusarudza?
13 Pane zvakawanda zvinoita kuti vanhu vasiyane. Kwatakabva nako kwakasiyana-siyana. Somuenzaniso, vamwe vanonyatsoziva kamwe kamuitiro kavava nenguva vachiedza kusiya, zvichida vachimbokundikana. (1 Madzimambo 8:38, 39) Kana pava panyaya yokunwa, vanhu vakadaro vanowanzoona hana dzavo dzichivanetsa. Kana munhu akadaro akakushanyira, hana yake ingaita kuti arambe hwahwa kana ukamupa. Uchamutsamwira here? Uchamumanikidza here? Kwete. Kana uine rudo nehama yako ucharemekedza zvido zvake, kunyange kana usingazivi zvikonzero zvake zvokuramba, nokuti pamwe haakwanisi kukuudza zvikonzero zvacho ipapo.
14, 15. Hana dzevaKristu vekutanga dzaisiyana panyaya ipi, uye Pauro akavakurudzira kuti vaite sei?
14 Muapostora Pauro akaona kuti hana dzevaKristu vekutanga dzaisiyana zvikuru. Panguva iyoyo vamwe vaKristu vaiona zvisingaiti kuti vadye zvimwe zvokudya zvainge zvakabayirwa kuzvifananidzo. (1 VaKorinde 10:25) Hana yaPauro yakanga isingamurambidzi kudya zvinhu zvakadaro kana zvava kutengeswa kumisika. Iye aiona zvidhori zvisiri chinhu; zvidhori zvaisagona kuva ndizvo zvakasika zvokudya asi kuti zvokudya zvaibva kuna Jehovha. Asi Pauro ainzwisisa kuti vamwe vakanga vasina maonero akadaro. Vamwe vangadaro vaimbonamata zvidhori vasati vava vaKristu. Kwavari, chinhu chipi zvacho chakatomboshandiswa pakunamata zvidhori chaigumbura. Saka zvaizoitwa sei?
15 Pauro akati: “Kunyange zvakadaro, isu takasimba tinofanira kutakura kushayiwa simba kwevaya vasina kusimba, tisingazvifadzi. Nokuti kunyange Kristu haana kuzvifadza.” (VaRoma 15:1, 3) Pauro akataura kuti tinofanira kufunga zvakanakira hama dzedu tisati tafunga zvakatinakira, sezvakangoitwawo naKristu. Achitaura nezvenyaya imwe chete iyoyo, Pauro akati aisva zvake arega nyama pane kuti agumbure gwai rinokosha rakafirwa naKristu.—Verenga 1 VaKorinde 8:13; 10:23, 24, 31-33.
16. Nei vaya vane hana dzisingavabvumiri kuita zvimwe zvinhu vasingafaniri kutonga vamwe vane hana dzakasiyana nedzavo?
16 Vaya vane hana dzisingavabvumiri kuita zvimwe zvinhu havafaniriwo kushora vamwe, vachingoda kuti vamwe vose vaone zvinhu sezvavanoita ivo. (Verenga VaRoma 14:10.) Chokwadi, hana inofanira kushandiswa kuzvitonga kwete kutonga vamwe. Yeuka mashoko aJesu okuti: “Regai kutonga kuti murege kutongwawo.” (Mateu 7:1) Hapana munhu ari muungano anofanira kutonga vamwe panyaya dzehana. Asi kuti tinofanira kutsvaka nzira dzokuita kuti vanhu vadanane uye vabatane, vachivakana kwete kuputsana.—VaRoma 14:19.
KUBATSIRA KUNOITA HANA YAKANAKA
17. Hana dzevanhu vakawanda dzaita sei mazuva ano?
17 Muapostora Petro akanyora kuti: “Ivai nehana yakanaka.” (1 Petro 3:16) Chikomborero chaicho kuva nehana yakachena pamberi paJehovha Mwari. Yakasiyana nehana dzevanhu vakawanda variko mazuva ano. Pauro akatsanangura nezvevaya “vane hana dzakapiswa sokunge nesimbi inoisa mucherechedzo.” (1 Timoti 4:2) Simbi inoisa mucherechedzo inonamura nyama, ichiisiya yava nedzvanga uye isisanzwi kurwadziwa. Vakawanda vane hana dzakafa, dzine madzvanga uye dzisisanzwi kurwadziwa zvokuti hadzichavanyeveri kana kuvaita kuti vanyare pavanenge vaita zvakaipa. Mazuva ano vanhu vakawanda vanotofara kuti hana dzavo hadzicharovi.
18, 19. (a) Zvingabatsirei kunzwa uine mhosva uye uchinyara? (b) Tingaitei kana hana yedu ikaramba ichitinetsa nezvezvivi zvakapfuura zvatakatopfidza kare?
18 Chokwadi ndechokuti kana tichinzwa tiine mhosva hana yedu inenge ichitotiudza kuti takanganisa. Kana manzwiro iwayo akaita kuti mutadzi apfidze, anogona kuregererwa kunyange atadza zvakadii. Somuenzaniso, Mambo Dhavhidhi akava nemhosva yakakura asi akaregererwa zvikurukuru nokuti akapfidza zvechokwadi. Kuvenga kwaakaita zvakaipa zvaakanga aita uye chido chake chokuteerera mitemo yaJehovha kubvira ipapo zvichienda mberi, zvakamuita kuti azvionere oga kuti Jehovha ‘akanaka uye akagadzirira kukanganwira.’ (Pisarema 51:1-19; 86:5) Ko kana tikaramba tichinetswa zvikuru nokunzwa tiine mhosva kunyange tapfidza uye taregererwa?
19 Dzimwe nguva hana inogona kunyanya kutongesa munhu, ichiramba ichitambudza mutadzi kunyange pasina zvazvichamubatsira. Pakadaro tinofanira kuudza mwoyo wedu unenge uchitipa mhosva kuti Jehovha mukuru kupfuura manzwiro ose anoitwa nevanhu. Tinofanira kutenda uye kubvuma kuti ane rudo uye anokanganwira, sezvatinokurudzira vamwe kuti vaite. (Verenga 1 Johani 3:19, 20.) Ukuwo hana yakachena inoita kuti tidekare, tive norunyararo, uye mufaro wakakura usingawanzowaniki munyika ino. Vakawanda vakamboita zvivi zvakakura vakawana zororo rakadaro uye nhasi vane hana yakanaka sezvavanoshumira Jehovha Mwari.
20, 21. (a) Bhuku rino rakanyorerwa kuti rikubatsire kuitei? (b) Tine rusununguko rwakaita sei sevaKristu, asi tinofanira kurwushandisa sei?
20 Bhuku rino rakanyorerwa kuti rikubatsire kuwana mufaro iwoyo, uye kuti uve nehana yakanaka mumazuva ose asara enyika ino yaSatani yakazara nematambudziko. Zviri pachena kuti harisi kuzotaura nezvemitemo yose iri muBhaibheri yaunofanira kufunga nezvayo yaungada kushandisa panomuka dzimwe nyaya zuva nezuva. Uyezve, usatarisira kuti uchaudzwa zvokuita nezvokusaita panyaya dzehana. Chinangwa chebhuku rino ndechokukubatsira kudzidzisa hana yako uye kuiita kuti ishande kuburikidza nokudzidza kushandisa Shoko raMwari muupenyu hwako hwezuva nezuva. “Mutemo waKristu” wakasiyana noMutemo waMosesi pakuti unoita kuti vanoutevera vararame vachinyanya kutungamirirwa nehana uye kuongorora panobva mitemo kwete kutungamirirwa nemitemo yakanyorwa. (VaGaratiya 6:2) Saka Jehovha anopa vaKristu rusununguko rwakakura. Zvisinei, Shoko rake rinotiyeuchidza kuti tisashandisa rusununguko irworwo “sechinhu chokufukidzisa zvakaipa.” (1 Petro 2:16) Asi rusununguko rwakadaro rwunotipa mukana wakanaka wokuratidza kuti tinoda Jehovha.
21 Paunofunga nezvokuti ungashandisa sei zvinotaurwa neBhaibheri wozoita zvawasarudza, unenge uchienderera mberi nemararamiro awakava nawo pawakatanga kuziva Jehovha. ‘Simba rako rokunzwisisa’ richarovedzwa ‘nokurishandisa kwauchaita.’ (VaHebheru 5:14) Zuva roga roga uchaona kuti kuva nehana yakadzidziswa neBhaibheri kunobatsira zvechokwadi. Kungofanana nekambasi inotungamirira munhu ari kufamba, hana yako ichakubatsira kusarudza zvinoita kuti Baba vako vokudenga vafare. Izvi zvichaita kuti uve nechokwadi chokuti ucharamba uri murudo rwaMwari.
^ ndima 5 Zviri pachena kuti chiri kurehwa pamienzaniso yakaita souno ihana. Shoko rokuti “mwoyo” rinowanzoreva munhu womukati. Pamienzaniso yakaita souno, riri kureva munhu sezvaari nechomukati, kureva hana yake. MuMagwaro echiKristu akanyorwa nechiGiriki, shoko rakashandurwa kuti “hana” rinowanika kanenge ka30.
^ ndima 8 Bhaibheri rinoratidza kuti nyaya yehana haingopereri pakuti uri kunzwa isingakupi mhosva. Somuenzaniso Pauro akati: “Nokuti hapana chandiri kuziva chandinopomerwa. Asi handinzi ndakarurama neizvi, asi Jehovha ndiye anondiongorora.” (1 VaKorinde 4:4) Kunyange vaya vanotambudza vaKristu, sezvaimboitwa naPauro, vangazviita vasinganetswi nehana nokuti vanofunga kuti Mwari anofarira zvavari kuita. Zvinokosha kuti hana yedu isatipa mhosva uyewo kuti ive yakachena mukuona kwaMwari.—Mabasa 23:1; 2 Timoti 1:3.
^ ndima 10 Zvakanaka kuziva kuti vanachiremba vakawanda vanoti kana munhu ava chidhakwa hazviiti kuti umuudze kuti anwe zvine mwero; kwaari kunwa “zvine mwero” kunenge kwafanana nokurega kunwa.
Inzwa zvimwe
Sarudza Nokuchenjera
Tingava sei nechokwadi chokuti zvisarudzo zvedu zvinoenderana nekuda kwaMwari? Chii chingatibatsira kuti tiite zvatinenge tasarudza?


text:
Chitsauko Chishanu
Nekuona kwandinoita zvakadai nezvimwewo zvakadaro, ini ndino tenda kuti marovero anoita mwoyo akadai:
Auricle rino tanga iro kugwinha, nekudaro rosundidzira ropa riri mukati [rinaro rakawanda nekuti ndiro dirimo retsinga dzinounza ropa kumwoyo, marino jenga richimbo mira] kuti ripinde mumaventricle emwoyo, kana ventricle razara, mwoyo unosimukira, wokakatira tambo dzawo dzese, wogwinha, ndiko kurova. Nenzira iyoyi unobva wateurira ropa chiriporipo mutsinga Atari ropa rabva muauricle, moyorudyi uchidarowo kumapapu neropa dzinounzi tsingavheini-inenge-atari [asi iyo irizvayo Atari pamaumbirwo wayo nemashandiro ayo] iwo moyoruboshwe uchiteurirawo ropa rawo kuayota nemaatari emuviri wose.
Kuita uku kwe auricle neven’tiri, kunoita kuchitevedzana, asi zvichipindirana nekudzidzana zvekuti zvinooneka kunge zvirikuitika nguva imwechete, kurova kuri kumwechete, kunyanya mumhuka miridziya: mwoyo unenge uchirova zvinochimbidza. Izvi zvinoenzana nezvinoitika pamuchina unoti kana vhiri rimwe richifambisa rimwe, ese anenge ari kufamba kamwe. Zvino cherechedzawo kanhu kanoiswa pagidi kanoti pano dzviny’wa tiriga, dombo rodonha rotema, simbi yofamba, moto wokweny’wa wobakisa unga, unga hwoputika, moto wacho wosvetukira mukati uchibvira uchienda mberi, bara robhururuka ronobaya chinangwa: zvose izvi zvitevedzanwa. Nemachimbidzikwa azvinoitikira, zvinenge zvinoitikira nguva imwe, yekungoti bwai ziso. Kumedzawo kunodaro. Dzinde rerurimi rinosimudzika, mukanwa momanidzika, kudya kana chinwiwa zvosaidzirirwa shure, gurokuro rovharwa netsandarunyama yaro, pamwe neepiglottis, kumuromo kwemedzero kobva kwashamiswa nekusimukidzwa netsandanyama dzayo zvinoita tsaga rino vhurwa nekusimudzwa muromo waro kuti ripakirwe; kudya kana zvinonwiwa zvinenge zvava kumedzwa zvino dzvinyirirwa pasi netsandanyama dzinochinjika, zvichi dhonzerwa pasi netsandanyama dzerurefu. Kunyange zvakadaro, zviitiko izvi zvinoitwa nenhengo dzakasiyanasiyana dzinoita zvakapesana, zvinoitika zvichinyatso fambidzana nekutevedzana zvichiita sekunge chinhu chimwe chete chaitka chaburitsisa chinhuwo chimwe chatinoti ‘kumedza’.
Zviri pachena kuti izvi ndizvozvo zvimwe chete zvinoitika mumwoyo: uriwo unoita kunenge kumedza ropa rinobva kutsinga nekuri tambidza mberi. Kana ani zvake [akaisa izvi mupfungwa] akanyatso tarisa kurova kunoita mwoyo mumhuka mhenyu, haaone chete [sezvandamboreva], mwoyo uchisimukira, uchida kuno batana neauricle, kunge zviri kurova nguva imwe chete iyoyo; anoona zvakare kuti pane muchinjizira pamoyorudyi unokwira uchi mona paunenge uchiita basa rawo. Panonwa hachi richimedza mvura, zvinooneka kuti pakumedza nekudzika kwainoita ichienda mudumbu maro, mimedzo yegayega inotevedzana. Kumedza kwacho kuchinzwika kurira kana neruoko runenge rwaiswa pahuro. Ndizvo zvimwe chete zvinoitika mumwoyo, munoti chipungudzwa cheropa rinobva kutsingavheini rino tambidzwa kutsingaatari, parinenge richinzarwo ndipo patinonzwa rugugu muchipfuva.
Marovero anoita mwoyo ndiwo sezvatsanangudzo iyi. Mwoyo basa rawo ndiro rega iri rekufambisa ropa nekuripa sairiro mutsingaatari inorisvitsa kunonogumira muviri kwese. Sakupfura kwatinonzwa mutsinga isairwa reropa ririkubva kumwoyo.
Zvino toto sungirwa kubvunza nekurunda pfungwa dzedu pane zese zvatinoona, maererano nemwoyo [kunze kwekungo fambisa ropa], kuti unoitawo zvimwe here kuropa senge kupamhidza rudziyo, mweya kanakumwewo kurinakisa.Parizvino ngati gutsikane kuti tarakidza kuti kurova kwawo mwoyo ndiko mafambisirwo anoitwa ropa richibva kutsingavheini richienda kutsingaatari dzemuviri wose richipfuura nemumaventricle.
Vazhinji vanozvibvuma zvavo izvi, vachizvirondera vega kuti maumbirwo akaita mwoyo unoenderana nebasa rakadaro, pamwe nemarongerwo emavharuvhu, paari nemashandiro awo. Asi vanoita sevano tsvanzvadzira murima nekusaona zvakanaka vachibatanidza zvinhu zvakawanda zvisinga toodzane, zvinopikidzana nezvisingakwane. Zvimwe zvavanotaura ndezvekufungidzira chete.
Mafungiro angu anoti chanyanya kupinganidza apa chinhu chimwe chete: mwoyo nemapapu zvakanyanya kubva zvabatana nekuswederana mumuviri wemunhu. Vaongorori pavaiona atari-inenge-vheini, vachionao vheini-inenge-atari ichipinda mumapapu isingazooneka, vaibva vazvishaira pazvo; voshaya kuti moyorudyi unosvitsa ropa kumuviri sei kana kuti moyoruboshwe unowana sei ropa kubva kuvheinicava. Mashoko aGaleni anorakidza zvandareva paaitsoropodza Erasistratus pamusoro penyaya yekuti mavheini anotangirepi achiita basa rei. Anoti: uchapindura uchiti zvakarongwa kuti ropa rigadzirwe muchitaka rozoendeswa kmwoyo kwarinozono pedziswa kugadzirwa kuti rive rakanaka. Pfungwa iyi hainazvayo kukanganisika, nekuti hapana chakanakisa chingabva changoti mugadziro mumwechete chobva chanaka kana kuti nemudziyo mumwechete chobva chakwana. Kana zvirizvo, tirakidze imwe tsinga inopungudza ropa kubva mumwoyo ichiri fambisa kumuviri wose zvinoita maatari anofambisa mweya kumuviri wose. Apa honai pfungwa yakatonaka zvayo yarambwa naGaleni nekuti [mukusaona kuti ropa ringa ende sei] akatadza kuona tsinga inga kwanise kufambisa ropa kubva kumwoyo richienda kumuviri wose.
Dai pakange paine anobatsirana na Erasistratus kana kuti ai miririra pfungwa yake iri iyo yandinomiririra zvino [kana iye Galeni akati pachake pfungwa yacho haina kukanganisika] aingonongedzera kuayota setsinga inofambisa ropa kumuviri wose, murume uyu Galeni nenjere neruzivo rwake aipindura achiti chii, nhai? Akazoti atari iyi inofambisa mweya kwete ropa aibva adzimaidza Erasistratus [nekuti uyu aifunga kuti mweya waingogara muatari chete] asi achibva azvipinga pachake zvaibva zvanyadza nekuti aitsoropodza vamwe zvakasimba chaizvo vanga vasinga wirirane nepfungwa yake panyaya iyi. Aipokanidza zvakasimba nekurakidza zvekuonesa zvinerugutso kuti muatari ndimo muno gara ropa, kwete mweya.
Asi kana Galeni [asingazombokanganwikwa] akabvumidza [sezvaanoita kakawanda mugwaro pamusoro] kuti ‘maatari ose emuviri anobva muziatariguru, irowo richibva pamwoyo’ aka pamhidza zve kubvuma kuti ‘ropa ndimo marino gara muatari richitakurwa mutsinga idzodzo dsese, mavharuvhu matatu akaiswa panotangira ayota kubva pamwoyo anoita kuti ropa rinenge rabuda kubva mumwoyo ritadze rudzokera makare, usiki haungambonge waisa chakadaro anhengo yakakosha semwoyo iyo isina basa. Dai – ndinoti ini – baba vedu tese varapi vakatibvumidza zvese izvi mumazwi avo vega [sezvavanoita mubhuku ravo mandatora mazwi avo]ndino shaya kuti angarambe sei kuti atariguru iri harikodzere kuva iro rinotakura ropa ranyatso tsveneswa kubva kumwoyo richienda kumuviri wose. Zvimwe anga asati anyatso gadza pfungwa dzake. Vano mutevera nazvino vanenge vasina kunyatso podza pfungwa dzavo. Kunyanya kuswederana kwakata mwoyo nemapapu haaone kuti ropa rinobva sei kumavheini richienda kumaatari.
Kana nyanzvi dzeruzivo rweanatomi dzinoshupika napo apa zvishoma here [vanoti vakavhura tsingavheini-inenge-atari nemoyoruboshwe vanoona muzere ropa gobvu, riri kugwamba uye rasviba kuti ndoo] vogumisira vachiti ropa iri riri kusinina richibva kumoyorudyi richibudira moyoruboshwe nemumudzoro unokamura mativi aya. Izvi ndaramba, saka toto tsvaga nzira itsva. Nzira itsva iyi inonyatso gutsa zvekuti hazvizombo netsa kuona kuti zvandamboreva ndizvo chaizvo: zvekti rugugu rwemwoyo nekupfura kwetsingaropa, kufamba kweropa mutsinga richibva kumavheini richienda mumaatari nekuendeswa kunoitwa rpa kumuviri wose nemaatari.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
32 Naizvozvo varume vatatu ava vakarega kupindura Jobho, nokuti akanga achizviti akarurama.+
2 Asi Erihu mwanakomana waBharakeri muBhuzi+ wemhuri yaRamu akatsamwa kwazvo. Akatsamwira Jobho kwazvo nokuti iye akanga ati mweya wake wakarurama pane kuti Mwari ndiye akarurama.+
3 Akatsamwirawo shamwari dzake nhatu kwazvo nokuti dzakanga dzisina kuwana mhinduro asi dzakataura kuti Mwari akaipa.+
4 Zvino Erihu akanga amirira kutaura naJobho, nokuti vakanga vari vakuru kwaari pamazuva.+
5 Erihu akazoona kuti mumiromo+ yevarume vatatu vacho makanga musina mhinduro, akaramba achitsamwa kwazvo.
6 Erihu mwanakomana waBharakeri muBhuzi akapindura, akati:
“Ndiri muduku pamazuva
Asi imi muri vakuru.+
Ndokusaka ndakazvidzora, ndikatya
Kukuudzai zvandinoziva.
7 Ndakati, ‘Vane mazuva ngavataure,
Uye vane makore mazhinji ndivo vanofanira kuita kuti uchenjeri huzivikanwe.’+
8 Chokwadi simba roupenyu riri muvanhuwo zvavo
Nemhepo yokufema yoWemasimbaose ndizvo zvinovapa kunzwisisa.+
9 Vaya vane mazuva mazhinji havasi ivo vakachenjera,+
Uye vaya vakakwegura havasi ivo vanonzwisisa kutonga.+
10 Naizvozvo ndati, ‘Chinditeerera.
Ini, iyeni ndichataurawo zvandinoziva.’
11 Tarirai! Ndanga ndakamirira mashoko enyu,
Ndanga ndichingoteerera mafungiro enyu,+
Imi muchitsvaka mashoko okutaura.
12 Ndanga ndichingokuteererai,
Asi tarirai hapana ari kutsiura Jobho,
Hapana kana mumwe chete wenyu ari kupindura zvaari kutaura,
13 Saka musazoti, ‘Tawana uchenjeri;
Mwari ndiye angamutsiura, kwete munhu.’+
14 Zvaasina kutaura mashoko kwandiri,
Naizvozvo handizomupinduri nemashoko enyu.
15 Vavhundutswa, havana kupindurazve;
Mashoko avatiza.
16 Ini ndamirira, nokuti havasi kuramba vachitaura;
Nokuti vamira, havasisiri kupindura.
17 Ini, iyeni ndichapindura;
Ini, iyeni ndichataurawo zvandinoziva;
18 Nokuti ndazara nemashoko;
Mudzimu uri kundimanikidza+ mudumbu mangu.
19 Tarirai! Dumbu rangu rakaita sewaini isina pokubuda napo;
Riri kuda kuparuka sezvinoita hombodo itsva.+
20 Regai nditaure kuti zvindirerukire.
Ndichashama miromo yangu kuti ndipindure.+
21 Ndapota, ngandirege hangu kusarura munhu;+
Handizotumidzi munhu wepanyika zita rokuremekedza+ ndichimubata kumeso;
22 Nokuti handizivi nzira yandingatumidza nayo zita rokuremekedza ndichibata kumeso;
Muiti+ wangu angandibvisa zviri nyore nyore.
Tumirawo vamwe
Tumirawo vamwe
Jobho 32
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=18&Chapter=32&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D18%26Chapter%3D32%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Skweya
Muchidzidzo chePimanyika (Geometry), skweya (Square) chiumbwa chine mativi mana ose akaenzana negonya ina dzose dzakaenzana. Skweya riri mumupanda wegonyaina.
Pimamuganhu neNharaunda[chinja | edit source]
Pimamuganhu yeskweya rine mativi akareba nhambwe K inowanikwa netsazaniso inoti:
Pimamuganhu, P = 4.K,
uye Nharaunda yeSkweya inowanikwa netsazaniso inoti:
Nharaunda, A = K2
Zvifaniro zveSkweya[chinja | edit source]
Skweya iri mumupanda wegonyaina tsazamativi neruramamakonyo, saka zvinoreva kuti ine zvose zvifaniro (properties) zviumbwa zviviri izvi; sokuti:
- Guramakonya mbiri dzinochekana negonya re 90o uye dzinochekana kuita zvikamu zviviri zvakaenzana.
- Guramakonya dzeSkweya dzinocheka makonya muzvikamu zviviri zvakaenzana.
- Mativi akatarisana eSkweya akaenzana uye akati sambamba.
- Guramakonya mbiri dzeSkweya dzakaenzana
- Makonya ose ari mana eSkweya akaenza ari 90o


text:
Hofisi uye Kuratidzwa Zvinoitwapo
Tinokukoka kuti uzoona zvinoitwa pamahofisi edu uye panzvimbo dzatinodhindira mabhuku. Sarudza nzvimbo yaunoda uye ona nguva yokuratidzwa zvinoitwa ipapo.
France
2 rue Saint-Hildevert
27400 LOUVIERS
FRANCE
+33 2-32-25-55-55
Kuratidzwa Zvinoitwapo
Muvhuro kusvika Chishanu
9:
Kunotora maawa maviri
Muchidimbu
Tinoshandura mabhuku anotsanangura Bhaibheri mumitauro mina. Tinotarisira basa rinoitwa neZvapupu zvaJehovha muFrance nedzimwe nharaunda dziri pasi peFrance dzakadai se(Guadeloupe, Martinique, French Guiana, La Réunion, Mayotte, Saint Pierre uye Miquelon).


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
19 Zvino ngirozi dziya mbiri dzakasvika kuSodhoma manheru, uye Roti akanga akagara pagedhi reSodhoma.+ Roti paakadziona, akabva asimuka kuti adzichingure, akakotama chiso chake chakatarira pasi.+
2 Akati: “Ndapota, zvino madzishe angu, ndapota, tsaukirai mumba momushumiri wenyu murare usiku hwose, mugeze tsoka dzenyu.+ Mungazofumira henyu kuenda parwendo rwenyu.”+ Idzo dzikati: “Aiwa, ticharara usiku hwose munzvimbo inoungana vanhu.”+
3 Asi akadziteterera kwazvo,+ zvokuti dzakatsaukira kwaari dzikapinda mumba make. Akabva adziitira mutambo,+ akabika makeke asina kuviriswa,+ dzikadya.
4 Vasati varara, varume veguta racho, ivo varume veSodhoma, vakakomba imba yacho,+ kubvira pamukomana kusvikira kumukweguru, vanhu vacho vose vari mhomho imwe.+
5 Vakaramba vachishevedzera kuna Roti, vachiti kwaari: “Varume vapinda mauri usiku huno vari kupi? Vabudisire kwatiri kuti tirare navo.”+
6 Roti akazobuda akaenda kwavaiva pasuo, asi akasiya avhara suo.
7 Akabva ati: “Ndapota, hama dzangu, musaita zvakaipa.+
8 Ndapota, tarirai ndine vanasikana vaviri vasati vamborara nomurume.+ Ndapota, regai ndivabudisire kwamuri. Vaitirei zvakanaka kwamuri.+ Asi musaitira varume ava chinhu,+ nokuti ndokusaka vauya pasi pomumvuri wedenga reimba yangu.”+
9 Vakati: “Sudurukira uko!” Vakatizve: “Munhu uyu ari oga akauya kuzogara ari mutorwa+ asi wototonga.+ Zvino tava kuzokuitira zvakaipa kuvapfuura.” Vakasundidzira kwazvo murume wacho,+ Roti, uye vakanga vava kuda kutopaza suo.+
10 Naizvozvo varume vacho vakatambanudzira maoko avo kunze vakapinza Roti mumba mavakanga vari, vakavhara suo.
11 Asi vakapofumadza varume vakanga vari pasuo remba,+ kubvira pamuduku kusvikira kumukuru,+ zvokuti vakanga vachinetseka vachiedza kuwana suo.+
12 Varume vacho vakabva vati kuna Roti: “Une mumwe munhu muno here? Mukuwasha nevanakomana vako nevanasikana vako navose vari vako vari muguta, vabudise munzvimbo ino!+
13 Nokuti tiri kuparadza nzvimbo ino, nokuti kuchema kwavari kuitirwa kwakura pamberi paJehovha,+ zvokuti Jehovha atituma kuti tiparadze guta racho.”+
14 Nokudaro Roti akabuda akatanga kutaura nevakuwasha vake avo vaizotora vanasikana vake, akaramba achiti: “Simukai! Budai munzvimbo ino, nokuti Jehovha ari kuparadza guta!”+ Asi kuvakuwasha vake akaita somunhu ari kuita jee.+
15 Zvisinei, utonga hwotsvuka, ngirozi dzakabva dzakurumidzisa Roti, dzichiti: “Simuka! Tora mudzimai wako nevanasikana vako vaviri vari muno,+ kuti murege kuparadzirwa mukukanganisa kweguta!”+
16 Paakaramba achingoverengera,+ varume vacho vakabva vabata ruoko rwake noruoko rwomudzimai wake nemaoko evanasikana vake vaviri vakamubudisa,+ vakamumisa kunze kweguta nokuti akanga anzwirwa tsitsi naJehovha.+
17 Pavakanga vangovasvitsa kumucheto, akati: “Tiza kuti uponese mweya wako!+ Usacheuka+ uye usamira muRuwa rwose!+ Tizira kunzvimbo ine makomo kuti urege kuparadzwa!”+
18 Roti akabva ati kwavari: “Ndapota, kwete izvozvo Jehovha!
19 Ndapota, zvino manzwira mushumiri wenyu nyasha+ zvokuti muri kukudza mutsa wenyu worudo,+ wamandiitira kuti muchengetedze mweya wangu uri mupenyu,+ asi ini—handikwanisi kutizira kunzvimbo ine makomo nokuti dambudziko ringaramba riri pedyo neni ndikafa.+
20 Ndapota, zvino guta iri riri pedyo kuti nditizire ikoko uye chinhu chiduku.+ Ndapota, regai nditizire ikoko—harisi chinhu chiduku here?—uye mweya wangu ucharamba uri mupenyu.”+
21 Naizvozvo akati kwaari: “Tarira ndiri kuva nehanya newe kusvikira ipapowo,+ nokusaparadza kwangu guta rawataura.+
22 Kurumidza! Tizira ikoko, nokuti handikwanisi kuita chinhu kusvikira wasvika ikoko!”+ Ndokusaka akatumidza guta racho kuti Zoari.+
23 Zuva rakanga rabuda panyika pakasvika Roti kuZoari.+
24 Jehovha akabva anayisa sarufa nomoto zvichibva kuna Jehovha, zvichibva kumatenga, paSodhoma nepaGomora.+
25 Naizvozvo akaparadza maguta aya, kunyange Ruwa rwacho rwose nevagari vose vomumaguta acho nezvinomera zvenyika.+
26 Mudzimai wake akacheuka ari shure kwake, akava shongwe yomunyu.+
27 Zvino Abrahamu akafumoenda kunzvimbo yaakanga amira pamberi paJehovha.+
28 Akabva atarira zasi nechokuSodhoma neGomora uye nechokunyika yose yoRuwa rwacho akaona chimwe chinhu. Chokwadi, tarira, utsi hutema-tema hwaikwira huchibva panyika yacho soutsi hutema-tema hwebisiro!+
29 Mwari paakaparadza maguta oRuwa rwacho, Mwari akafunga Abrahamu pakuti akaronga kubudisa Roti pakati pokuparadza kwacho paakanga achiparadza maguta aigara Roti.+
30 Gare gare Roti akabva kuZoari akagara munzvimbo ine makomo, aine vanasikana vake vaviri,+ nokuti akatya kugara muZoari.+ Naizvozvo akagara mubako, iye nevanasikana vake vaviri.
31 Zvino dangwe rakati kumuduku wacho: “Baba vedu vakwegura uye hakuna murume munyika ino wokuti arare nesu sezvinoitwa nenyika yose.+
32 Uya, ngatipe baba vedu waini vanwe,+ tirare navo, tichengetedze rudzi kubva kuna baba vedu.”+
33 Naizvozvo vakaramba vachipa baba vavo waini kuti vanwe usiku ihwohwo;+ dangwe rakabva rapinda rikarara nababa varo, asi havana kuziva parakarara neparakamuka.
34 Pazuva rakatevera dangwe rakabva rati kumuduku: “Tarira ndakarara nababa vangu usiku hwapfuura. Ngativape waini vanwe usiku hunowo. Ibva wapinda, urare navo, tichengetedze rudzi kubva kuna baba vedu.”
35 Naizvozvo vakaramba vachipa baba vavo waini kuti vanwe usiku ihwohwowo; muduku wacho akabva asimuka akarara navo, asi havana kuziva paakarara nepaakamuka.
36 Vanasikana vacho vaviri vaRoti vakava nepamuviri pababa vavo.+
37 Kwapera nguva yakati, dangwe racho rakabereka mwanakomana rikamutumidza kuti Moabhi.+ Ndiye baba vevaMoabhi, kusvikira nhasi.+
38 Muduku wacho, akaberekawo mwanakomana akabva amutumidza kuti Bheni-ami. Ndiye baba wevanakomana vaAmoni,+ kusvikira nhasi.
Tumirawo vamwe
Tumirawo vamwe
Genesisi 19
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=1&Chapter=19&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D19%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Makore Zana Apfuura—1916
GORE ra1916 richangotanga, Hondo Yenyika 1 yakanga yava negore ichipisa. Pakafa vanhu vakawanda chaizvo.
Nharireyomurindi yaJanuary 1, 1916, yakati: “Hondo huru yeEurope yakaita kuti vamwe vanhu vafarire zvechitendero uye vanetseke pamusoro peramangwana.” Nyaya yacho yakaenderera mberi ichiti: “Ngatirambei tichikoshesa ropafadzo dzedu nemikana yatiinayo, kuitira kuti tisatya asi tishingaire pakushumira Mwari nekuzivisa Shoko rake.”
Rugwaro rwegore rwa1916 rwakakurudzira hama kuti dzirambe ‘dzakasimba pakutenda,’ maererano naVaRoma 4:20 muKing James Version. Ndizvo zvakaitwa neVadzidzi veBhaibheri vakawanda, uye vakakomborerwa chaizvo naJehovha.
Mapilgrim Akakurudzira Hama
Vamiririri veWatch Tower Society avo vaizivikanwa semapilgrim, vakafamba mutaundi rimwe nerimwe vachikurudzira Vadzidzi veBhaibheri uye vachivapa mirayiridzo. Muna 1916, mapilgrim anopfuura 69 akafamba makiromita anopfuura 800 000 achiita basa iroro.
Achipa hurukuro pagungano rakaitwa muNorfolk, kuVirginia, mumwe mupilgrim ainzi Walter Thorn, akaenzanisa hondo iri kurwiwa nevaKristu neHondo Yenyika I, achiti: “Zvinofungidzirwa kuti kune mamiriyoni ari pakati pe20 kusvika ku30 evarume vari muhondo. . . . Asi kune rimwe boka [remasoja] risingazivikanwi nenyika. Boka racho nderemasoja aShe, uye kungofanana neuto raGidhiyoni, boka iri riri kurwa, asi kwete nezvombo chaizvo. Riri kurwira chokwadi nekururama, uye riri kurwa hondo yakanaka yekutenda.”
Kushumira Pasinei Nematambudziko Emunguva Yehondo
KuFrance, varume vanopfuura miriyoni vakakuvadzwa kana kuti vakaurayiwa muhondo yainzi First Battle of the Somme, iyo yakarwiwa gore ra1916 rava kunopera. Kune dzimwe nzvimbo muFrance, hama dzakashanda nesimba pakutsigira makirasi kana kuti ungano, kunyange pazvainge zvakaoma munguva iyoyo yehondo. Nharireyomurindi yaJanuary 15, 1916, yaiva netsamba yemumwe Mudzidzi weBhaibheri ainzi Joseph Lefèvre, uyo akanga atiza muguta raakakurira reDenain, kuFrance, masoja eGermany paakapinda muguta racho nechisimba muna 1914. Akananga kumaodzanyemba kuParis achibva atanga kuwadzana nekirasi yeVadzidzi veBhaibheri, iyo yaingova imwe chete muguta racho. Pasinei nekuti aiva neutano husina kunaka, akabva atotanga kuitisa misangano yese.
Nekufamba kwenguva, Théophile Lequime uyo ainge atizawo kuDenain akauyawo kuzobatana naJoseph. Hama Lequime vakambotanga vaenda kuAuchel, muFrance, uye vari ikoko vakatanga kushandura nyaya dzemuNharireyomurindi vachidzitumira kuhama dzaiva munzvimbo dzakanga dzisati dzapambwa muFrance. Vakazomanikidzwa kubuda muAuchel nemasoja ayo akanga ava kuvanyumwira. Pakauya Hama Lequime kuParis, Hama Lefèvre vakanyatsoona kuti minyengetero yavo yakanga yapindurwa.
Jehovha akakomborera basa ravaiita muParis. Hama Lefèvre vakati: “Iye zvino tava nekirasi yevanhu vanenge 45 . . . Vanhu vakati kuti vava kuziva zvakanakira kuzvitsaurira uye kuti iropafadzo chaiyo, uye vari kufambira mberi chaizvo pakunamata. Vhiki rega rega, anenge munhu wese zvake ari kupinda musangano weumboo (pamusangano uyu vanhu vaitaura zvakaitika mubasa rokuparidza).”
Vakaramba Vasina Kwavanotsigira
Hondo zvayairamba ichienderera mberi, hama dzedu dzakawanda dzakanangana nemuedzo wekuti dzipinde muchiuto. KuGreat Britain kwakagadzwa Mutemo Webasa Rechiuto, uyo wakazopedzisira wava kushandiswa kumanikidza varume vese vane makore ari pakati pe18 ne40 kuti vapinde muchiuto. Asi Vadzidzi veBhaibheri vakawanda vakaramba kupinda muchiuto.
Semuenzaniso, Nharireyomurindi yaApril 15, 1916, yakabudisa tsamba yaibva kuna Hama W. O. Warden vekuScotland. Vakataura kuti: “Mumwe mwanakomana wangu ava nemakore 19. Kusvika pari zvino, apa uchapupu hwakanaka nezvaShe nekuramba kupinda muchiuto, uye kana izvi zvichireva kuti achapfurwa nekuti ari kuramba, ndinovimba kuti Nyasha Dzedenga dzichamubatsira kuti arambe akabatisisa chokwadi uye kururama.”
James Frederick Scott, uyo aiva mucolporteur wechidiki wekuEdinburgh, Scotland, akapinzwa mudare nekuti haana kuenda paakashevedzwa kuti anopinda muchiuto. Asi pashure pekunge dare ranzwa umboo hwese, rakati Hama Scott “vakanga vari mumwe wevaya vaibvumirwa neMutemo wacho kuti varambe” uye vakawanikwa vasina mhosva.
Kunyange zvakadaro, vakawanda havana kubvumirwa kuramba. Pakazosvika September, pahama 264 dzakanga dzanyorera dzichikumbira kuti dzisapinda muchiuto, 23 dzacho dzakapiwa mabasa asiri ekubata zvombo. Pane vakanga vasara, vamwe vavo “vakarangwa nenzira dzakasiyana-siyana” uye vese zvavo vakanzi vaifanira kuita “mabasa anokosha munyika akadai sekugadzira migwagwa, kuchera matombo ekuvakisa, nezvimwewo,” yakadaro Nharireyomurindi yaOctober 15, 1916. Hama shanu chete ndidzo dzakabvumirwa kuramba kupinda muchiuto.
Charles Taze Russell Anofa
Musi wa16 October, 1916, Charles Taze Russell uyo aitungamirira Vadzidzi veBhaibheri panguva iyoyo, akatanga rwendo rwekunoparidza kumadokero kweUnited States. Haana kuzombodzoka kumba. Masikati emusi weChipiri, 31 October, Hama Russell vakafira muchitima muguta rePampa kuTexas, vava nemakore 64.
Hama dzakawanda dzaifunga kuti hapana aizokwanisa kutsiva Hama Russell. Wiri yavo, iyo yakabudiswa muNharireyomurindi yaDecember 1, 1916, yakataura zvido zvavo pamusoro pebasa ravakanga vatungamirira kwenguva yakareba kudaro. Asi pakaramba paine mubvunzo wekuti: Ndiani aizotora nzvimbo yavo mubasa iri?
Mubvunzo iwoyo waizokurukurwa pamusangano wepagore weWatch Tower Bible and Tract Society of Pennsylvania, waizoitwa gore ra1917 richangotanga. Vanhu vaiva pamusangano wacho vakavhota uye vese vakabvumirana. Asi zvaizobuda pachena mumwedzi mishoma yaitevera kuti zvavakanga vawirirana zvaingova zvenguva pfupi, uye miedzo yakaoma yakanga yakavamirira.


text:
Ungada here kuverenga nyaya ino mumutauro we%%?
Bhaibheri repaIndaneti
SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
22 Zvino vakagara makore matatu pasina hondo pakati peSiriya naIsraeri.
2 Mugore rechitatu Jehoshafati+ mambo waJudha akaenda kuna mambo waIsraeri.
3 Mambo waIsraeri akabva ati kuvashandi vake: “Munozviziva here kuti Ramoti-giriyedhi+ nderedu? Asi tiri kuzengurira kuritora muruoko rwamambo weSiriya.”
4 Iye akati kuna Jehoshafati: “Uchaenda neni kunorwa kuRamoti-giriyedhi+ here?” Jehoshafati akati kuna mambo waIsraeri: “Ini ndakaita sewe. Vanhu vangu vakaita sezvakaita vanhu vako.+ Mabhiza angu akaita sezvakaita mabhiza ako.”
5 Zvisinei, Jehoshafati akati kuna mambo waIsraeri: “Ndapota, tanga wabvunza+ kuti Jehovha anotii.”
6 Naizvozvo mambo waIsraeri akaunganidza vaprofita,+ varume vanenge mazana mana, akati kwavari: “Ndiende kunorwisa Ramoti-giriyedhi here, kana kuti ndirege?” Ivo vakati: “Endai,+ uye Jehovha achariisa muruoko rwamambo.”
7 Asi Jehoshafati akati: “Pano hapana mumwe muprofita waJehovha asara here? Saka ngatibvunzei tichishandisa iye.”+
8 Mambo waIsraeri akabva ati kuna Jehoshafati: “Kuchine murume mumwe chete—Mikaya mwanakomana waImra, wokuti tishandise kubvunza Jehovha;+ asi ini ndinomuvenga,+ nokuti haaprofiti zvinhu zvakanaka pamusoro pangu asi zvakaipa.”+ Asi Jehoshafati akati: “Mambo ngaarege kutaura chinhu chakadaro.”+
9 Naizvozvo mambo waIsraeri akashevedza rimwe jinda+ akati: “Kurumidza kuuya naMikaya mwanakomana waImra.”+
10 Zvino mambo waIsraeri naJehoshafati mambo waJudha vakanga vakagara mumwe nomumwe pachigaro chake choumambo, vakapfeka nguo dzoumambo,+ vari paburiro pasuo regedhi reSamariya; uye vaprofita vose vakanga vachiita sevaprofita vari pamberi pavo.+
11 Zedhekiya mwanakomana waKenaana akabva agadzira nyanga dzesimbi akati: “Zvanzi naJehovha,+ ‘Muchatunga vaSiriya neidzi kusvikira mavaparadza.’”+
12 Vamwe vaprofita vose vakanga vachiprofita saizvozvo, vachiti: “Endai kuRamoti-giriyedhi mukunde; uye Jehovha achariisa muruoko rwamambo.”+
13 Zvino nhume yakanga yaenda kunoshevedza Mikaya yakati kwaari: “Zvino tarira! Mashoko evaprofita ari kubvumirana zvakanaka pamusoro pamambo. Ndapota, shoko rako ngarive seshoko romumwe wavo, utaure zvakanaka.”+
14 Asi Mikaya akati: “NaJehovha mupenyu,+ zvandichaudzwa naJehovha, ndizvo zvandichataura.”+
15 Akabva apinda maiva namambo, mambo akati kwaari: “Mikaya, tiende kuRamoti-giriyedhi kunorwa here, kana kuti tirege?” Iye akabva ati kwaari: “Endai mukunde; uye Jehovha achariisa muruoko rwamambo.”+
16 Mambo akati kwaari: “Ndinofanira kuita kuti upike kangani kuti undiudze chokwadi choga nezita raJehovha?”+
17 Naizvozvo iye akati: “Ndinoona vaIsraeri vose vakapararira+ pamakomo, semakwai asina mufudzi.+ Uye Jehovha ati: ‘Ava havana vanatenzi. Mumwe nomumwe ngaadzokere kumba kwake norugare.’”+
18 Mambo waIsraeri akabva ati kuna Jehoshafati: “Handina here kuti kwauri, ‘Achaprofita pamusoro pangu, kwete zvinhu zvakanaka, asi zvakaipa’?”+
19 Zvino iye akati: “Naizvozvo inzwai shoko raJehovha:+ Ndaona Jehovha akagara pachigaro chake choumambo,+ uto rose rokumatenga rakamira pedyo naye, kurudyi rwake nokuruboshwe rwake.+
20 Jehovha akati, ‘Ndiani achanyengedza Ahabhi, kuti aende, anofira kuRamoti-giriyedhi?’ Zvino mumwe ataura zvokuti, mumwe akataura zvokuti.+
21 Mumwe mudzimu+ wazobuda ukamira pamberi paJehovha, ukati, ‘Ini ndichamunyengedza.’ Jehovha akati kwauri, ‘Nechii?’+
22 Iwo ukati, ‘Ndichaenda, ndova mudzimu unonyengera mumiromo yevaprofita vake vose.’+ Naizvozvo iye ati, ‘Uchamunyengera, uyezve, uchakunda.+ Enda uite saizvozvo.’+
23 Zvino tarirai Jehovha aisa mudzimu unonyengera mumiromo yevaprofita venyu vose ava;+ asi Jehovha ataura nezvedambudziko pamusoro penyu.”+
24 Zvino Zedhekiya mwanakomana waKenaana akaswedera pedyo, akarova Mikaya padama+ akati: “Mudzimu waJehovha wandipfuura nokupi kuti utaure newe?”+
25 Mikaya akati: “Tarira! Uchazviona pazuva iroro pauchapinda muimba yomukatikati+ kuti uvande.”+
26 Mambo waIsraeri akabva ati: “Tora Mikaya umudzorere kuna Amone mukuru weguta nokuna Joashi mwanakomana wamambo.+
27 Uti, ‘Zvanzi namambo:+ “Isai munhu uyu muimba yevasungwa,+ mumupe mugove wezvokudya wakatapudzwa+ nomugove wemvura wakatapudzwa kusvikira ndadzoka norugare.”’”+
28 Mikaya akabva ati: “Kana mukadzoka norugare, Jehovha haana kutaura neni.”+ Akawedzera kuti: “Inzwai, imi marudzi ose.”+
29 Mambo waIsraeri naJehoshafati mambo waJudha vakaenda kuRamoti-giriyedhi.+
30 Zvino mambo waIsraeri akati kuna Jehoshafati: “Ini ndichachinja nguo dzangu kuti ndirege kuzivikanwa, ndoenda kunorwa,+ asi iwe, pfeka nguo dzako.”+ Naizvozvo, mambo waIsraeri akachinja nguo dzake kuti arege kuzivikanwa+ akanorwa.+
31 Zvino mambo weSiriya akanga arayira vakuru vengoro dzake makumi matatu nevaviri,+ achiti: “Irwai, kwete nomuduku kana mukuru, asi namambo waIsraeri chete.”+
32 Vakuru vengoro dzacho pavakangoona Jehoshafati, vakati: “Chokwadi ndiye mambo waIsraeri.”+ Naizvozvo vakatsaukira kwaari kuti vamurwise; asi Jehoshafati akatanga kushevedzera kuti abatsirwe.+
33 Vakuru vengoro pavakangoona kuti akanga asiri mambo waIsraeri, vakabva varega kumutevera.+
34 Zvino mumwe murume akangokungawo zvake uta, akabaya mambo waIsraeri panobatana nhumbi dzokuzvidzivirira nadzo, zvokuti akati kumutyairi wake wengoro:+ “Tenderudza ngoro, undibudise pakati peuto, nokuti ndakuvadzwa kwazvo.”
35 Kurwa kwakaramba kuchinyanya pazuva iroro, uye mambo aifanira kuramba akamiswa ari mungoro akatarirana nevaSiriya, akazofa+ manheru; uye ropa rechironda chacho rakaramba richiyerera richienda mungoro yehondo.+
36 Panenge pakuvira kwezuva, kushevedzera kwakatanga kuitwa mumusasa, zvichinzi: “Munhu wose ngaaende kuguta rake, uye munhu wose ngaaende kunyika yake!”+
37 Nokudaro mambo akafa. Paakaunzwa kuSamariya, vakabva vaviga mambo muSamariya.+
38 Vakatanga kusuka ngoro yacho yehondo padziva reSamariya, imbwa dzikananzva ropa rake+ (uye pfambi dzakageza imomo), maererano neshoko rakanga rataurwa naJehovha.+
39 Mamwe mabasa ose aAhabhi nezvose zvaakaita neimba yenyanga dzenzou+ yaakavaka nemaguta ose aakavaka, hazvina kunyorwa here mubhuku+ remabasa emazuva emadzimambo aIsraeri?
40 Ahabhi akazorara nemadzitateguru ake;+ uye mwanakomana wake Ahaziya+ akatanga kutonga panzvimbo pake.
41 Kana ari Jehoshafati+ mwanakomana waAsa, akanga ava mambo waJudha mugore rechina raAhabhi mambo waIsraeri.
42 Jehoshafati akanga aine makore makumi matatu nemashanu paakatanga kutonga, uye akatonga kwemakore makumi maviri nemashanu ari muJerusarema. Amai vake vainzi Azubha mwanasikana waShirihi.
43 Akaramba achifamba nenzira yose yababa vake Asa. Haana kutsauka pairi, nokuita zvakanga zvakarurama pamberi paJehovha.+ Kungoti nzvimbo dzakakwirira hadzina kubviswa. Vanhu vakanga vachiri kubayira nokukwidza utsi hwezvibayiro panzvimbo dzakakwirira.+
44 Jehoshafati akaramba aine rugare namambo waIsraeri.+
45 Mamwe mabasa ose aJehoshafati nemabasa ake esimba nokurwa kwaakaita, hazvina kunyorwa here mubhuku+ remabasa emazuva emadzimambo aJudha?
46 Akabvisa munyika yacho pfambi dzose dzechirume+ dzepatemberi dzakanga dzasara mumazuva ababa vake Asa.+
47 MuEdhomu+ makanga musina kana mambo; mutevedzeri ndiye aiva mambo.+
48 Jehoshafati akaita kuti ngarava dzokuTashishi+ dziende kuOfiri kunotora ndarama; asi hadzina kuenda, nokuti ngarava dzacho dzakaparadzwa paEziyoni-gebheri.+
49 Ahaziya mwanakomana waAhabhi ndipo paakati kuna Jehoshafati: “Rega vashandi vangu vaende nevashandi vako nengarava,” asi Jehoshafati akaramba.+
50 Jehoshafati akazorara nemadzitateguru ake,+ akavigwa pamwe chete nemadzitateguru ake muGuta raDhavhidhi+ tateguru vake; uye mwanakomana wake Jehoramu+ akatanga kutonga panzvimbo pake.
51 Ahaziya+ mwanakomana waAhabhi, akava mambo waIsraeri muSamariya mugore rechigumi nemanomwe raJehoshafati mambo waJudha, uye akaramba achitonga Israeri kwemakore maviri.
52 Akaramba achiita zvakaipa+ pamberi paJehovha, akafamba munzira yababa vake+ nomunzira yaamai vake+ nomunzira yaJerobhoamu+ mwanakomana waNebhati, akanga atadzisa Israeri.+
53 Akaramba achishumira Bhaari,+ achimukotamira, akaramba achigumbura+ Jehovha Mwari waIsraeri maererano nezvose zvakanga zvaitwa nababa vake.
Tumirawo vamwe
Tumirawo vamwe
1 Madzimambo 22
Shanduro yeNyika Itsva yeMagwaro Matsvene
https://www.jw.org/finder?docid=1011452&Book=11&Chapter=22&wtlocale=CA&srcid=share
Shona
mailto:?body=Verengera Bhaibheri paIndaneti%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D11%26Chapter%3D22%26wtlocale%3DCA%26srcid=share&subject=Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Mibvunzo yeBhaibheri Inopindurwa
Chinangwa chokudzoka kwaKristu ndechei?
Jesu Kristu asati aenda kudenga muna 33 C.E., akavimbisa kuti aizodzoka. Akazvifananidza nemurume weimba huru akaenda kunyika iri kure kwenguva yakareba, ndokuzodzoka ava nesimba rokutonga samambo. Chinangwa chokudzoka kwaJesu ndechokuita kuti vanhu vawane hurumende yakanaka.—Verenga Ruka 19:11, 12.
Jesu achaita kuti vanhu vave nehurumende yakanaka
Kristu anodzoka nemuviri wakaita sei? Akamutswa semunhu wemudzimu asingaoneki. (1 Petro 3:18) Akabva aenda kudenga uye akagara kuruoko rworudyi rwaMwari. (Pisarema 110:1) Pave paya, Jesu akazoendeswa pamberi pe“Akakwegura Pamazuva,” Jehovha Mwari, uyo akabva apa Jesu simba rokutonga vanhu. Saka Jesu anodzoka, kwete semunhu, asi saMambo asingaoneki.—Verenga Dhanieri 7:13, 14.
Jesu achaitei paanosvika?
Jesu paanosvika asingaoneki pamwe chete nengirozi dzake, achatonga vanhu. Achaparadza vanhu vakaipa uye achapa upenyu husingaperi kune vaya vanobvuma kutongwa naye.—Verenga Mateu 25:31-33, 46.
SaMambo, Jesu achachinja nyika kuti ive paradhiso. Achamutsa vakafa kuitira kuti vanakidzwe neupenyu muParadhiso yepanyika.—Verenga Ruka 23:42, 43.


text:
Tinofanira Kunamata Zvifananidzo Here?
Mhinduro yeBhaibheri
Hatifaniri kunamata zvifananidzo. Bhuku rinonzi New Catholic Encyclopedia richitaura nezvemitemo yakapiwa rudzi rwevaIsraeri naMwari, rinoti: “Nyaya dzakasiyana-siyana dziri muBhaibheri dzinoratidza kuti pakanga pasingashandiswi zvifananidzo pakunamata Mwari.” Ona zvinotaurwa nemavhesi aya eBhaibheri:
“Usazvigadzirira mufananidzo wakavezwa, kana mufananidzo wechinhu chero chipi zvacho chiri kumatenga kumusoro, kana chiri panyika pasi, kana chiri mumvura pasi penyika. Usazvikotamira kana kunyengedzwa kuti uzvishumire, nokuti ini Jehovha Mwari wako ndiri Mwari anoda kuzvipira kwakazara.” (Eksodho 20:4, 5) Sezvo Mwari achida “kuzvipira kwakazara,” haafari kana tikapa rukudzo kana kuti tikanamata zvifananidzo, mapikicha, zvidhori, zvivezwa, kana zviratidzo.
‘Handizopi kurumbidzwa kwangu kuzvifananidzo.’ (Isaya 42:8, Bhaibheri Dzvene MuChishona Chanhasi) Mwari haadi kuti vanhu vamunamate vachishandisa zvifananidzo. Vamwe vaIsraeri pavakaedza kunamata Mwari vachishandisa chifananidzo chemhuru, Mwari akati vakanga vaita “zvinhu zvakaipa kwazvo.”
—Eksodho 32:7-9, Bhaibheri Rinoyera.
“Hatifaniri kufunga kuti Mwari akafanana nendarama kana sirivha kana dombo, kufanana nechimwe chinhu chakavezwa nounyanzvi nouchenjeri hwomunhu.” (Mabasa 17:29) Kusiyana nevanhu vechihedheni avo vanowanzoshandisa mifananidzo ‘yakavezwa nounyanzvi nouchenjeri hwomunhu,’ vaKristu vanofanira ‘kufamba nokutenda, kwete nokuona,’ rinodaro Bhaibheri.—2 VaKorinde 5:7.
“Zvichenjererei pazvidhori.” (1 Johani 5:21) Mirayiro yakapiwa rudzi rwevaIsraeri uye vaKristu, inoratidza kuti nguva dzose Bhaibheri rinoti dzidziso yokuti Mwari anoda kunamatwa pachishandiswa zvifananidzo nezviratidzo ndeyenhema.
Inzwa zvimwe
Sei Zvapupu zvaJehovha Zvisingashandisi Muchinjikwa?
Kunyange zvazvo tiri vaKristu, isu hatishandisi muchinjikwa. Chikonzero nei?
Jesu Akafira Pamuchinjikwa Here?
Vakawanda vanoti muchinjikwa ndicho chiratidzo chevaKristu. Tinofanira kuushandisa pakunamata here?
Tsigira Kunamata Kwechokwadi
Idambudziko ripi raungasangana naro pakuedza kutsanangurira vamwe zvaunotenda? Ungavaudza sei asi usingavagumburi?


text:
Batsirwa Uye Batsira Vamwe neShoko raMwari
“Ndakati mirayiro yose yezvinhu zvose yakarurama.”—PIS. 119:128.
1. Nei tichifanira kunyatsovimba neShoko raMwari?
VAKURU pavanoongorora kana mudzidzi weBhaibheri achikwanisa kutanga kuparidza, vanozvibvunza kuti, ‘Kutaura kwomunhu wacho kunoratidza here kuti anotenda kuti Bhaibheri iShoko raMwari rakafuridzirwa?’ * Vose vanenge vachida kuva vaparidzi voUmambo, kusanganisira vashumiri vose vaMwari, vanofanira kupindura kuti hongu zvisina kana mubvunzo. Nemhaka yei? Kuvimba kwatinoita neShoko raMwari uye kuva neunyanzvi pakurishandisa muushumiri zvichaita kuti tibatsire vamwe kuziva Jehovha uye kuwana ruponeso.
2.. Nei tichifanira ‘kurambira pazvinhu zvatakadzidza’?
2 Muapostora Pauro akasimbisa kukosha kweShoko raMwari paakanyorera Timoti kuti: “Rambira pazvinhu zvawakadzidza uye zvawakaitwa kuti uve nechokwadi nazvo.” “Zvinhu” zvakataurwa naPauro ichokwadi cheBhaibheri chakaita kuti Timoti atende mashoko akanaka. Chokwadi ichi chave chichitibatsirawo uye chinoramba chichitibatsira kuramba ‘takachenjera kuti tiwane ruponeso.’ (2 Tim. 3:14, 15) Tinowanzoshandisa mashoko anotevera aPauro tichiratidza vamwe kuti Bhaibheri rinobva kuna Mwari, asi mumwe nomumwe anogona kubatsirwawo nemashoko iwayo ari pana 2 Timoti 3:16. (Verenga.) Ngatinyatsokurukurei ndima iyoyo. Izvozvo zvichaita kuti tiwedzere chivimbo chokuti dzidziso dzose dzaJehovha ‘dzakarurama.’—Pis. 119:128.
“RUNOBATSIRA PAKUDZIDZISA”
3-5. (a) Vanhu vazhinji vakaita sei pavakanzwa hurukuro yaPetro paPendekosti, uye nei vakadaro? (b) Chii chakaita kuti vakawanda muTesaronika vabvume chokwadi? (c) Chii chingashamisa vanhu mazuva ano nezveushumiri hwedu?
3 Jesu akaudza rudzi rwevaIsraeri kuti: “Ndiri kukutumirai vaprofita nevarume vakachenjera nevarayiridzi vevanhu vose.” (Mat. 23:34) Jesu aitaura vadzidzi vake, vaakadzidzisa kushandisa Magwaro muushumiri hwavo. PaPendekosti ya33 C.E., mumwe weava “varayiridzi vevanhu vose,” muapostora Petro, akapa hurukuro kuvanhu vazhinji vaiva muJerusarema achishandisa ndima dzinoverengeka dzeMagwaro echiHebheru. Vakawanda pavakanzwa Petro achitaura kushanda kwemashoko acho, “vakabayiwa pamwoyo.” Vanhu ivavo vakapfidza zvivi zvavo. Vanenge 3 000 vakakumbira kukanganwirwa naMwari vakava vaKristu.—Mab. 2:37-41.
4 Mumwe murayiridzi wevanhu vose, muapostora Pauro, akaparidza mashoko akanaka munzvimbo dzaiva kure neJerusarema. Somuenzaniso, muTesaronika, guta reMakedhoniya, akataura nevaya vainamata musinagogi. KwemaSabata matatu, Pauro “akakurukurirana navo achishandisa Magwaro, achitsanangura uye achiratidza nezvakanyorwa kuti zvakanga zvakakodzera kuti Kristu atambure uye kuti amuke kubva kuvakafa.” Zvakaguma nei? “Vamwe vavo [vaJudha] vakava vatendi,” uye ndizvo zvakaitawo “vazhinjizhinji vevaGiriki.”—Mab. 17:1-4.
5 Mashandisiro anoita vashumiri vaMwari Bhaibheri mazuva ano anoshamisa vakawanda. Pashure pokunge mumwe saimba kuSwitzerland ateerera imwe hanzvadzi yedu ichiverenga rugwaro, akaibvunza kuti: “Muri vechechi ipi?” Yakapindura kuti: “Ini nemumwe wangu tiri Zvapupu zvaJehovha.” Iye akati: “Ndaisafanira kubvunza. Pane vamwe here kunze kweZvapupu zvaJehovha, vangauya pamba pangu kuzoverenga Bhaibheri?”
6, 7. (a) Vaya vanodzidzisa muungano vangashandisa sei Bhaibheri zvakanaka? (b) Nei kushandisa Magwaro nounyanzvi pazvidzidzo zveBhaibheri kuchikosha chaizvo?
6 Tinganyatsoshandisa sei Bhaibheri pakudzidzisa? Kana uine ropafadzo yokudzidzisa ungano uri pachikuva, nyatsosarudza magwaro okushandisa. Pane kungotaura zviri mumagwaro anokosha kana kuaverenga kubva papepa kana pane mumwe mudziyo wemagetsi, vhura Bhaibheri woriverenga, uye kurudzira vateereri kuvhurawo avo. Uyewo wana nguva yokuratidza kushanda kwendima dzacho zvokuti vateereri vanobatsirwa kuswedera pedyo naJehovha. Pane kushandisa mienzaniso yakaoma uye zvakaitika zvokungosetsa vanhu, shandisa nguva yacho kutsanangura Shoko raMwari.
7 Tinofanira kufungei patinenge tichiitisa zvidzidzo zveBhaibheri? Patinenge tichishandisa mabhuku edu echiKristu, tinofanira kungwarira kuti tisangosiya magwaro arimo. Tinofanira kukurudzira mudzidzi kuverenga magwaro ane mashoko asina kunyorwamo, tomubatsira kunzwisisa zvaanoreva. Tingazviita sei? Hatidi kuita mutorododo wetsanangudzo asi tinofanira kukurudzira mudzidzi kutaura zvaanofunga. Pane kumuudza zvaanofanira kutenda kana kuti zvokuita, tinogona kubvunza mibvunzo yakanaka ichamubatsira kuona pfungwa yakarurama. *
“RUNOBATSIRA . . . PAKUTSIURA”
8. Pauro aiva nedambudziko ripi?
8 Tinowanzofunga kuti “kutsiura” ibasa rinofanira kuitwa nevakuru vechiKristu. Uye zvechokwadi, vatariri vane basa ‘rokutsiura vaya vane tsika yokuita chivi.’ (1 Tim. 5:20; Tito 1:13) Asi kuzvitsiura kunokoshawo. Pauro aiva muKristu aiita zvakanaka uye aiva nehana yakachena. (2 Tim. 1:3) Kunyange zvakadaro, akanyora kuti: “Ndinoona munhengo dzangu mumwe mutemo uchirwisana nomutemo wepfungwa dzangu uye uchinditungamirira ndiri nhapwa kuenda kumutemo wechivi.” Kana tikadzidza zvakaita kuti ataure mashoko aya, tichanzwisisa hondo yaiva naPauro pakuedza kuzvidzora kuti asaite chivi.—Verenga VaRoma 7:21-25.
9, 10. (a) Pauro angangodaro airwisana nematambudziko api? (b) Pauro angangodaro airwisa sei kuti asaita chivi?
9 Pauro aiedza kukunda matambudziko api? Kunyange zvazvo asina kuataura, akanyorera Timoti kuti aimbova “munhu aiita zvakaipa.” (1 Tim. 1:13) Asati atendeuka, Pauro aiitira vaKristu hasha dzakaipa. Nezvemanzwiro aaiita pamusoro pevateveri vaKristu, akareurura kuti: “Ndaivapengera kwazvo.” (Mab. 26:11) Pauro akadzidza kudzora hasha dzake, asi dzimwe nguva aiomerwa nokudzora manzwiro ake uye zvaaitaura. (Mab. 15:36-39) Chii chakamubatsira kubudirira?
10 Paainyorera vaKristu vokuKorinde, Pauro akatsanangura nzira yaaishandisa pakuzvitsiura. (Verenga 1 VaKorinde 9:26, 27.) Aiita sokuti ari kunyatsokanda zvibhakera kuti arwise muviri wake usina kukwana. Angangodaro aitsvaka mazano muMagwaro, oteterera kubatsirwa naJehovha kuti aashandise, uye oshanda nesimba kuti avandudze. * Tinogona kubatsirwa nomuenzaniso wake nokuti isuwo tinorwisana nezvido zvokutadza.
11. Tingaramba sei ‘tichizviedza’ kuti tione kana tiri kufamba muchokwadi?
11 Pakunamata kwedu hatifaniri kumbofa takafunga kuti hapana chingatiwana. Asi tinofanira ‘kuramba tichizviedza’ kuti tive nechokwadi chokuti tiri kufamba muchokwadi. (2 VaK. 13:5) Patinenge tichiverenga magwaro akadai saVaKorose 3:5-10, tinogona kuzvibvunza kuti: ‘Ndiri kushanda nesimba here kuuraya zvido zvokutadza kana kuti ndiri kufarira zvinovengwa naMwari? Pandinenge ndichishandisa Indaneti, pakabuda zvinhu zvounzenza ndinozvivhara here, kana kuti ndinotoita zvokutsvaka nzvimbo dzazviri?’ Kushandisa mazano eShoko raMwari saizvozvo kuchatibatsira ‘kuramba takamuka, takasvinura.’—1 VaT. 5:6-8.
“RUNOBATSIRA . . . PAKURURAMISA ZVINHU”
12, 13. (a) Chinangwa chedu “pakururamisa zvinhu” ndechei, uye tingatevedzera sei Jesu pakuita izvozvo? (b) Matauriro api asingatombofaniri kuitwa “pakururamisa zvinhu” nevamwe?
12 Shoko rechiGiriki rinoshandurwa kuti “kururamisa zvinhu” rinoreva “kuita kuti chinhu chinake, kuchigadzirisa, kuita kuti chirurame sepakutanga.” Dzimwe nguva tinofanira kutora danho rokururamisa zvinhu nevamwe vasingatinzwisisi kana kuti vasinganzwisisi zvatinoita. Somuenzaniso, vatungamiriri vechitendero chechiJudha vakanyunyuta kuti Jesu aiva nomutsa ku“vateresi nevatadzi.” Jesu akavapindura kuti: “Vanhu vakagwinya havadi chiremba, asi vanorwara vanomuda. Saka endai, mudzidze kuti izvi zvinorevei, ‘Ndinoda ngoni, kwete chibayiro.’” (Mat. 9:11-13) Aitsanangurira vose mashoko aMwari nemwoyo murefu uye nomutsa. Saka vanhu vaizvininipisa vakasvika pakuziva Jehovha sa“Mwari ane ngoni nenyasha, anononoka kutsamwa uye azere nomutsa worudo, nechokwadi.” (Eks. 34:6) Vakawanda vakasvika pakutenda mashoko akanaka pamusana pezvaiedza kuitwa neMwanakomana waMwari “pakururamisa zvinhu.”
13 Muenzaniso waJesu unotidzidzisa zvatinofanira kuita pakubatsira vamwe. Munhu anenge agumbuka angangoerekana ati, ‘Ndinoda kukugadzirisa.’ Asi izvozvo handicho chinangwa chezvinotaurwa pana 2 Timoti 3:16. “Rugwaro rwose” harutipi mvumo yokuitira vamwe hasha. Kufanana ‘nokubaya kunoita bakatwa,’ kutsoropodza vamwe kunowanzokonzera marwadzo uye hakuna zvakunobatsira.—Zvir. 12:18.
14-16. (a) Vakuru ‘vangaruramisa sei zvinhu’ nenzira inobatsira vamwe kugadzirisa matambudziko avo? (b) Nei “kururamisa zvinhu” maererano neMagwaro kuchikosha chaizvo pakurera vana?
14 Saka tingaratidza sei mwoyo murefu uye mutsa “pakururamisa zvinhu”? Ngatitii murume nomudzimai vakumbira mukuru kuti avabatsire kupedza kukakavadzana kwavanogara vachiita. Mukuru wacho angaitei? Asina waanotsigira, anogona kukurukura navo zvinotaura Bhaibheri, zvichida achishandisa zviya zviri muchitsauko 3 chebhuku raChakavanzika Chomufarwa Wemhuri. Mukuru wacho paanenge achitungamirira pakukurukurirana kwacho, murume nomudzimai wacho vangaona kuti mumwe nomumwe anofanira kunyanya kushandisa zano ripi. Nokufamba kwenguva, mukuru wacho angazobvunza kuti zvinhu zviri sei mumhuri yacho opa rumwe rubatsiro kana zvakakodzera.
15 Vabereki ‘vangaruramisa zvinhu’ sei zvokuti vanosimbisa vana vavo pakunamata? Fungidzira uchida kubatsira mwanasikana wako kuti arege ushamwari husina kukodzera. Kutanga, unofanira kutsvaka chokwadi chenyaya yacho. Kana paine chikonzero chokuti utaure naye, unogona kutaura naye zvichida uchishandisa mazano ari muna Mibvunzo Inobvunza Vechiduku—Mhinduro Dzinoshanda, Bhuku 2. Mumazuva anotevera, unogona kupedza imwe nguva uinaye. Unogonawo kuona mafungiro ake paanenge ari muushumiri kana kuti pamunenge muchizvivaraidza semhuri. Kana ukava nemwoyo murefu uye mutsa, mwanasikana wako achaona kuti unomuda. Izvozvo zvingangoita kuti ashandise mazano ako osakanganisa upenyu hwake.
16 Kana tikaratidza mwoyo murefu uye mutsa saizvozvo, tinogonawo kukurudzira vaya vari kushushikana neutano, vakaora mwoyo nokupererwa nebasa, kana kuti vari kuvhiringidzika nedzimwe dzidziso dzemuMagwaro. Kushandisa Shoko raMwari “pakururamisa zvinhu” kunounza makomborero akawanda kuvanhu vaJehovha.
“RUNOBATSIRA . . . PAKURANGA NOKURURAMA”
17. Nei tichifanira kugamuchira chirango tichifara?
17 “Hapana kurangwa kunoita sokunofadza panguva ino, asi kunoshungurudza.” Asi “pashure kwozoberekera vakarovedzwa nakwo chibereko chine rugare, iko kururama.” (VaH. 12:11) VaKristu vakawanda vakura vanobvuma kuti kurangwa kwavaiitwa nevabereki vavo Zvapupu kwakavabatsira. Uye kubvuma kurangwa naJehovha achishandisa vakuru, kunoita kuti tirambe tiri munzira inoenda kuupenyu.—Zvir. 4:13.
18, 19. (a) Nei zano riri pana Zvirevo 18:13 richikosha chaizvo “pakuranga nokururama”? (b) Vakuru pavanoratidza unyoro uye rudo pakukurukura nevatadzi, chii chinowanzoitika?
18 Zvinoda unyanzvi kuti munhu ape chirango chinobatsira. Jehovha akaudza vaKristu kuti vachipe “nokururama.” (2 Tim. 3:16) Saka tinofanira kushandisa mazano eBhaibheri patinopa vamwe chirango. Rimwe racho riri pana Zvirevo 18:13, panoti: “Kana munhu achipindura nyaya asati ainzwa, ihwohwo upenzi kwaari uye kuzvinyadzisa.” Saka, vakuru pavanenge vachifanira kutaura nemunhu anenge achinzi akaita chivi chakakura, vanofanira kunyatsoongorora nyaya yacho kuti vawane zvose. (Dheut. 13:14) Kana vakadaro vachakwanisa kupa chirango “nokururama.”
19 Uyezve, Shoko raMwari rinorayira vakuru kuti varuramise vamwe “nounyoro.” (Verenga 2 Timoti 2:24-26.) Chokwadi, munhu angazvidzisa Jehovha uye angarwadzisa vanhu vasina mhosva. Kunyange zvakadaro, mukuru anoshatirwa pakupa munhu akadaro zano haazomubatsiri. Zvisinei, kana vakuru vakatevedzera “mutsa waMwari,” vangaita kuti mutadzi apfidze.—VaR. 2:4.
20. Vabereki vanofanira kushandisa mazano api pakuranga vana vavo?
20 Vabereki vanofanira kushandisa mazano eBhaibheri pakurera vana vavo “mukuranga nokutungamirira pfungwa kunoitwa naJehovha.” (VaEf. 6:4) Baba havafaniri kuranga mwanakomana wavo vasina kunzwa zvose zvine chokuita nenyaya yacho. Uye mumhuri yechiKristu hamutombofaniri kuitwa zvehasha. “Jehovha ane rudo rukuru uye ane ngoni,” uye vaya vane basa rokuranga vaduku vanofanira kuedza kutevedzera rudo rwakadaro.—Jak. 5:11.
CHIPO CHINOKOSHA CHATAKAPIWA NAJEHOVHA
21, 22. Mashoko api ari muPisarema 119:97-104 anonyatsotsanangura manzwiro aunoita pamusoro peShoko raJehovha?
21 Mumwe murume aitya Mwari akataura chaiita kuti ade mutemo waJehovha. (Verenga Pisarema 119:97-104.) Kuudzidza kwakaita kuti awane uchenjeri uye kunzwisisa. Kuchengeta zano rawo kwakamubatsira kusafamba munzira dzenhema dzaiunza marwadzo kune vamwe. Kudzidza Magwaro kwaimufadza uye kwaiita kuti agutsikane. Ainge akatsunga kuteerera Mwari ane mirayiridzo yainge yamubatsira pane zvakawanda chaizvo muupenyu.
22 Unokoshesa “Rugwaro rwose” here? Unogona kurushandisa kusimbisa kutenda kwaunoita kuti Mwari achazadzisa chinangwa chake. Mazano arimo anokudzivirira kuti usava netsika yokuita chivi zvichizoguma norufu. Kana ukatsanangura Magwaro nounyanzvi, unogona kubatsira vamwe kutanga kufamba mumugwagwa unoenda kuupenyu uye kuramba vari mauri. Tose zvedu ngatinyatsoshandisei “Rugwaro rwose” sezvatinoshumira Jehovha, Mwari wedu akachenjera kupfuura vamwe vose uye ane rudo.
^ ndima 1 Ona Takarongwa Kuti Tiite Zvinoda Jehovha, peji 79.
^ ndima 7 Paaidzidzisa, Jesu aiwanzobvunza vamwe kuti: “Munofungei?” Aibva avapa nguva yokupindura.—Mat. 18:12; 21:28; 22:42.
^ ndima 10 Tsamba dzaPauro dzinokurudzira chaizvo nyaya yokuti tirwise kuti tisaita chivi. (VaR. 6:12; VaG. 5:16-18) Saka zvine musoro kuti titi iyewo aishandisa mazano aaipa vamwe.—VaR. 2:21.


text:
MUKADZI wekuchaya mapoto nemurume wemunhu, pashure ndokuzosiiswa basa paaishanda sezvo akaramba ongopihwa pamiviri, akachema-chema mudare achida kuti mari yemendenenzi iwedzerwe.
Moreblessing Dori akamhan’arira Cafias Vurayai kuHarare Civil Court achida kuti mari yemendenenzi ipamhidzirwe.
“Ishe wangu, ndinokumbira kuti mari yemendenenzi iwedzerwe kubva pa$120 kusvika ku$200, mari haisi kundikwanira,” akadaro.
Dori akati Vurayai airamba achimuitisa vana izvo zvakasvika pakumutadzisa kuenda kubasa kuti azviriritire.
“Nababa ava takadanana ndichizviziva kuti vane mukadzi wavo, pandakaita mwana wekutanga ndakangoti pamwe zvakaitika nekusada. Asi takazoita futi mwana wechipiri.
“Pandakaita nhumbu yechipiri ndipo pandakabva ndamiswa basa akavimbisa kuti achandichengeta pamwe chete nekundibhadharira pandinenge ndichigara. Akati pamari yemendenenzi yaaindipa aizowedzera neimwe yemwana yechikoro pamwe chete nekubhadhara rendi.
“Ndazouya kuno kudare nekuti mari yemwana yechikoro haachabhadhara pamwe chete neyerendi. Handizivi kuti anoti ndinoiwana kupi apa vana ari kungondipa aine mumwe mukadzi.
“Ndikamuti mwana haasi kunzwa zvakanaka anonditi tora bepa rawakapihwa kudare nguva yapfuura uverenge kuti rakanyorwa kuti kudii, ndipo paunowana mari yako ipapo. Ava kukanganwa kuti akandikanganisa upenyu hwangu nekundiitisa mwana wechipiri,” akadaro Dori.
Vurayai akaramba mhosva yaaipomerwa naDori iyi achiti:
“Vakuru vedare, amai ava handizivi kuti mari yemendenenzi yandinovapa vanoishandisei. Ndakabvuma pamberi pedare kubhadhara $120 nekuti akanga ati ava kuda kuti mwana aende kuchikoro.
“Chakandishamisa ndechekuti pakasvika nguva yekuti mwana atangise chikoro vana vakasvika pakuvhura zvikoro iye asina kutombotsvagira mwana nzvimbo yechikoro.
“Mari yaari kutaura handiikwanisi nekuti ndine nemhuri yangu nevana vana zvaanoziva. Ndakadanana naye achitozviziva kuti ndine mukadzi wangu nevana.”
Vurayai akaenderera mberi achiti Dori akazomutsiridza zvekudare mushure mekunge amuramba.
Mutongi Tafadzwa Muvhami akati nyaya yevaviri ava yaizodzoka mudare zvakare.


text:
Zvakazoitika rimwe zuva, since morning ndaingonzwa kuda mboro. Kufonera boyfriend yangu kuti auye mutown ave kutonditora kuenda kuchicken inn zvake.
Ndingasvirirwe muchiken inn here nhai? Ndakaramba kupinda, ave kuti kumovie house, taenda kuye haachina chaachamboita ndaiti zvimwe achapinzawo chigunwe mubeche kusvika ndatunda. Iye akungofambisa ruoko nepamusoro pemazamhu achitotya kana kupinza ruoko mutop yangu. Ndakambomubatabata ndichiti zvimwe angateedzerewo but ange ave kutonyara murima imomo. Ndakapinza ruoko mupant yake ndokunyatsonzwa kuti ane the right size yemboro yandaitsvaga. Pasina nguva ndakaona oburitsa ziso kunoibata so yaakutogwinha ange atozvitundira. Varume musaite madera muchidaro. Ndakakurumidza kubuda imomo ndave kutonotsvagawo angagone kundisvira.
Ndichisvika kumba, ndakawana paina BaShero muroja wedu chete amai Shero vakaenda kumusha. Ndakasvikowana vakagara panze zvavo pamushana. I tried to lure him but vaitaridza kushaya basa neni. Ndakapinda mumba ndatoona kuti hapana changu. Ndakavagaira zano ndokupfeka ka mini skirt kangu kanogumira pakanotangira. Ndakasvikogarawo nekanovel kangu pachair yaive kumberi kwavo. Ndakaona murume ongoita kucheka neziso ndikati zvangu zvaita. Ndaingoita kunge ndavarairwa ndombovavhurira apa ndange ndisina kupfeka bhurugwa zvekuti matama aro beche aibudikira. Pasina chinguva ndakaona murume kashort kaaive nako kave kufutawo ndikaziva kuti ndagohwesa. Ndakatanga zvangu kaconversation kasina basa. Ndakabvunza kuti sei vasina kuenda kuasa. He said he was given a 1 week off and was going kumusha tomorrow kumbonopedza shungu.
insisted that he was faithful 2 mai Shero only. Ndakaseka zvangu ndichivhura makumbo ndikati izvozvi mufoni mamsg haupedze. Vaburitsa foni zvikanzi oyi mainini mutsvage mega. Ndakasimuka ndichinotora foni iya ndakabva ndavati maita basa yave yangu ndaakutonobvisa line renyu. Ndakapinda mumba ndokudongorera kuti ndione kana vachiteera. Ndakaona mboro yakukwidzwa kuti ibatwe nebelt reshort ndokuvhara neT-shirt vachisimuka kuuya mumba. Ndakamhanyira muspare mangu ndokusvikobvisa top yandaive nayo ndokusara nebraa chete. Ndakanzwa yave knock padoor ndikati aiwa bamkuru ndichambochinja. Ndakavhura door ndakabata foni mumaoko ndikaona murume aita kunge abatwa nemagetsi akatarisa mazamhu angu, ano matsvuku.
Ndakabva ndaona mboro ichipoya pabelt paya zvino short rachisimuka. Ndakaseka ndichitizira muroom ndikati aiwa bamkuru maipa vakateerawo vachinge vaida kutora foni yavo ndokusvikondibata maoko ndikamboitawo sendairwisa ndikaona zvefoni zvasiiwa munhu atobvisa braaa yangu apa ini wacho ndaakungoshinyirawo ndichivabvisa belt ndokunoriburitsa rino zimuzvambarara. Ndakaritambisa ndikaona vave kundipushira pamubhedha vachikiya door. Vakasvikondiwira vachindibata nekutambisa beche zvekuti ndakaita waya kutadza kuziva zvaiitika.
Ndakazopembenuka ndave kunzwa ichigumha nekupuruzirwa pabeche rangu ichizodzwa muto iyo wange wongochururuka. Yakazonzi musoro wayo shweee zvishoma nezvishoma ikabva yatanga kuramba kuenda kumberi. Vakanyemwerera vachindikisa zvikanzi I love your tight p#ssy. Handina kudaira nokuti yainge yorwadza zvino. Yakapinda yose vachiita zvishoma nezvishoma semunhu asingade zvavo. Varume amai Shero vakakomborerwa, murume anoziva kunyatsosvira uyu.
Yakabairirwa zvino ndikachiinzwa kunaka kwayo. Ndakavadhonzera mudhuze ndikanzwa yarova chibereko ndikabva ndatunda ndokutoper simba. Murume zvino akamboreducer speed kusvika ndapicker. Ndakazomusimudzawo murume ndaakumupepeta. BaShero vakasimba coz x-bf yangu ndakamboipepeta ikadonha. Ndakanzwa murume ave kubowa kunge mombe ndikaona ondinamatira zvichindodziisa chibereko changu chese. Ko ndiko kunonzi kutunda ka uku zvekuti dai vaive nekondom raigona kungosvitswa half way. Ndakabva ndangotundawo pakarepo. Yakazoita zvekuvhonorwa kuburitsa, ndikanzwa vave kuti mainini munonaka, mai Shero havasvike. Vakanochonjomara pasi ndokutanga kutambisa matinji angu vachibvunza kuti ndakamaita sei kuti arebe so. Ndakazoona vave kunhanzva ndikanzwa kusemeswa. Vakaanhanzva zvese nekabeans apa ini ndainge ndangorara ndaneta. Vakatamba naro beche vachirinhanzva zvekuti ndakabva ndanzwa simba richidzoka ndokuzonzwa ndave kuda kutunda ndokusimuka ndichitora towel rangu kunopukuta mboro yavo ndokuchitangisawo kuinhanzva.
Pandakanzwa kuti vainge vonyanya kunakirwa ndakatya kutundirwa mumuromo ndokufongora ndichitaridza nzira. Rakarohwa beche neimwe speed yandakatya ndikanzwa yave kudzorwa murume ave kundinamira ndikaziva kuti zvaita ndakaatenderedza mazigaro angu mahombe ndichibva ndangotunda. Payakavhomorwa ndakada kusimuka ndikabva ndatadza ndokunozviwisira pamubhedha. Vakapfeka ndokusvikondipa kiss vachindizeezera munzeve kuti ndinonaka ndokubva vabuda. Ndakazosimuka ndokunogeza ndichidzoka ndokusvikorara kusvika ndazomutswa namhamha manheru vatopedza kubika.BaShero vakafumoenda manje ndirikunzwa kuda just one round nhasi ndichavamirira vadzoka I hope havadzoke namai Shero.


text:
Complete pasuru chizvarwa FSX-SP2 & P3D yaiva yakakurumbira vashanyire ndege J / 1 Autocrat. Zvinosanganisira muenzaniso vane chitsama uye specular nzvimbo ine, vatatu nderechokwadi repaints, zvizere modeled mvere 3D gauges. A guru chokuvonga kuna Dave Garwood nokuda kwazvo basa.
The Auster J / 1 Autocrat munhu-seater matatu mutakurwi ndege rinobva Taylorcraft Auster Mk.V. ndege iyi akabereka nomukaka zhinji uye anoramba anobudirira zvikuru British zvigadzirwa vehurumende ndege pakarepo pashure peHondo Yenyika II.